open-index/open-wikipedia-markdown huggingface dataset:
廣州市汽車客運站

，又叫或；簡稱**市汽車站**（）或**市客運站**（）或,**市站**（）；佢既係中國廣東廣州嘅一個大型汽車站，又係中國國家一級公路嘅客運站。喺越秀區站前路同環市西路嘅交界；廣州火車站嘅斜對面。呢個客運站喺1985年起好，佢既係廣州壹馬交通投資有限公司屬下嘅一個車站嘅同時，重係成個廣州市嘅客運站場入面，客流量都幾火爆下嘅一個站場。

## 佔地面積
面積31100平方米，其中建築面積差唔多100000平方米，入面有100幾條班車路線響度。

## 出班次流量
出班嘅車次同埋旅客流量：
*車次：達到2300幾班次/日
*旅客流量：達到50000幾人次/日。

## 主要經營
呢個車站喺而家嘅廣州火車站嘅對面嘅商業圈入面，主要係經營去市屬五區（花都區、黃埔區、增城區、從化區）、珠三角地區同海南、廣西、湖南、江西、福建、浙江、上海、江蘇、湖北同貴州等跨省線路。

## 附近嘅交通
地鐵：
:：廣州火車站
巴士：
:草暖公園站、廣州火車站、廣州火車站總站、友誼劇院站
火車站：
:廣州站

## 攞過嘅獎
呢個客運站攞過以下呢啲獎：
*廣東省先進集體（2000）
*廣州市先進集體（2003）
*廣州地區道路春運工作先進單位（2004、2005、2006、2007）
*廣東省公路水路工作先進單位（2007）
*全國道路運輸百強誠信客運站（2007）

## 出面網頁
* 广州汽车客运站官网

## 註
李美慧

**李美慧**（Vivi Lee，），原名**李斯庭**，係香港女演員，曾經參加過2006年度香港小姐競選，後尾參加無綫電視藝員訓練班變成藝員，做過遊戲節目《一擲千金》千金小姐，亦拍過唔少劇。2012年就走去幫香港電視網絡拍劇，後來回流無綫電視做部頭合約女藝人。佢以前喺北京中央民族大學附屬中學度讀書，之後喺北京舞蹈學院畢業（由2003年起入讀）。

## 出面網頁
* 

類:前香港電視網絡女藝員
類:無綫電視女藝員
王歌慧

**王歌慧**（**Emily Wong**，）係香港女歌手兼演員，浙江杭州出世，2006年畀黎明提攜入娛樂圈，做東亞唱片旗下藝人，2012年幫香港電視網絡拍過幾套劇，到2015年離開。2016年加入無綫電視，2018年走人。

## 出面網頁
* 19歲王歌慧認細唔恨升CUP
* 

類:前香港電視網絡女藝員
楊淇

**楊淇**（Kate Yeung，），原名**楊美玲**，係香港女演員，拍過舞台劇、電影，曾經係香港電視網絡藝員，而家係自由身演員。

## 演出

### 電影
*2007年：《魔術男》 飾  阿維

### 電視劇（[[香港電視網絡]]）
*2015年：《童話戀曲201314》 飾  甄惠琳（Jade）
*2015年：《導火新聞線》 飾  麥曉欣（Mallory）
*2015年：《三面形醫》 飾  甄雅如（Amber） / 甄希如（Jodie）

### 電視劇（[[ViuTV]]）
*2016年：《三一如三》 飾  陳珍妮 （Jenny）
*2019年：《理想國—千針百孔》 飾 Ceci
*2022年：《野人老師》 飾 聰媽
*2024年：《出租大叔》 飾 林佳文
*2025年：《弊傢伙！我要去祓魔》 飾 Auntie
*2026年：《存酒人》 飾 燁仔阿媽（第13集）

### 電視劇（[[Astro華麗台]]）
* 2018年：《陽關道》 飾 余亦欣

### 電視節目（[[ViuTV]]）
*2023年：《35+ LOVE》 參加者
*2025年：《全民造星VI》評判（第五回合［33-36集]）

### MV
*2004 閉上眼睛-陳曉東
*2009 黑眼圈-周國賢
*2011 騙人的-曹震豪
*2011 靜止的回憶-曹震豪
*2011 ElevenToSeven-曹震豪
*2012 Dun Wana Lie-曹震豪
*2015 做場好戲《童話戀曲201314》主題曲
*2015 得天獨厚《童話戀曲201314》插曲
*2015 奇蹟《童話戀曲201314》插曲
*2015 好時候 Perfect Moment
*2015 最幸福的眼淚-吳雨霏
*2016 taste of love《三一如三》插曲
*2017 Shout n' Cry-Robynn & Kendy
*2021 久天長地-許廷鏗 舞台劇《久天長地》主題曲
*2022 早上37.2度-泳兒

## 註


## 出面網頁
* 
* 

類:香港舞臺劇演員
美玲
蔡穎恩

**蔡穎恩**（Evelyn Choi，）係香港女演員兼模特兒，2009年入八模兵團出過寫真集，亦拍過唔少廣告同幾套電影，2012年幫香港電視網絡拍過劇。

## 演出
### 電視劇（[[ViuTV]]）
*2022年：《季前賽》 飾 劉嘉莉

### 電視劇（[[香港電視網絡]]）
*2015年：《童話戀曲201314》飾 甄子晴

### 電視劇（[[港台電視]]）
*2012年：《》（第5集）
*2012年：《II》 飾 阿詩
*2013年：《2013》（第2集）
*2015年：《III》 飾 陳耀邦老婆

### 電視節目（[[ViuTV]]）
*2018年：《Good Night Show 全民星戰》 第46-48集嘉賓
*2019年：《晚吹—女學生·吹水班》 第21集嘉賓

### 電視節目（[[港台電視]]）
*2014年：《緣來好食德》

### 電影
*2010年：《歲月神偷》飾 劉芳菲
*2011年：《人約離婚後》飾 小美
*2012年：《第6誡》
*2013年：《重口味》飾 杰前女友
*2014年：《第七謊言》飾 Gwen
*2022年：《深宵閃避球》 飾 家旻

### MV
*《年長少年》野仔
*《差利先生》野佬
*《時差》Kolor
*《最終幕》周國賢
*《FOREVER》姜麗文
*《原來她不夠愛我》吳業坤
*《別來無恙》陳柏宇
*《大吟釀》Kolor
*《雙雙》李幸倪
*《請跟我走》陳柏宇
*《男人老狗》林海峰
*《原來只因深愛著》王灝兒、吳業坤
*《喜歡上一個人》野佬

## 出面網頁
*
*
胖妹

（），以前叫**技蘭**、**技子**，係多啦A夢漫畫同動畫入面嘅人物。

佢生日係5月。

佢係胖虎嘅妹，亦係成個故事中胖虎唯一一個對得好好仔，胖妹都好鍾意佢阿哥。喺初時嘅故事中，當有事唔跟住佢中意嘅方式發展時會有壞脾氣，不過佢喺後期嘅故事中變得成熟咗。鍾意畫漫畫，不時都投稿。

如果唔係多啦A夢出現而改變咗未來，佢將來會成為野比大雄嘅老婆，所以佢早過小夫同胖虎第一次亮相。然而，多啦A夢成功完成咗佢使命，大雄最終娶咗源靜香。胖妹呢個通常畀認為係一個同佢阿哥有住相同血脈嘅匿，真名從未透露過。

## 家族
*老公：茂手持夫
*阿哥：剛田武
*阿嫂：后藤夏美
*親家老爺：野比大雄
*親家奶奶：源靜香
*女：茂手小緣（改嫁後係野比小緣）
*女婿：野比雄助
*侄：剛田小優
*外孫：野比赤雄
*外玄孫：野比世修
土撥鼠

**土撥鼠**（Marmota）係松鼠嘅一類，可以細分做15個品種，多數住響山區，食植物維生。
松鼠

**松鼠**（Sciuridae）係嚙齒目動物嘅一類，特徵係有好大條多毛嘅尾，主要食果仁維生。
傷口

**傷口**係指皮膚有穿有爛嘅一類傷，好多時都會流血，如果唔好好處理會發炎。
魔鬼魚

**魔鬼魚**（Batoidea）係軟骨魚綱動物嘅一類，同鯊魚係近親，特徵係有對好似翼嘅大鰭。
曲棍球

**曲棍球**係種球類運動，用枝曲嘅波棍去打波，跟場地可以分做草地曲棍球同冰上曲棍球兩大類。
草地曲棍球

**草地曲棍球**係種曲棍球，亦係最主要嘅曲棍球運動，響草地或者人造草地嘅曲棍球場，多數都係戶外地方。
## 睇埋
*冰上曲棍球
流花賓館

**流花賓館**可以係：

*流花賓館 (廣州)：喺廣東省廣州市越秀區。
*流花賓館 (成都)：喺四川省成都市新都區。
流花賓館 (廣州)

**流花賓館**（「花」字有變音，；）係中國廣東省廣州市嘅其中一間酒店。喺越秀區環市西路嘅站前路口同人民北路口之間嘅位，廣州站嘅正對面，隔籬冇幾遠就係流花車站。呢間酒店喺1972年10月開業，佢係一間四星級嘅商務會展酒店。

## 酒店設施
流花賓館有240間客房（有寬頻同WiFi）同幾間中西式餐廳。酒店整咗好多種康樂設施，包括陽光花園泳池、SPA同壁球室等，重整咗商務中心、康樂中心、美容中心、飛髮舖、書店、售票廳等各種配套設施。

## 出面網頁
* 流花宾馆网站

類:廣州嘅酒店
溜冰

**溜冰**，亦叫**滑冰**，係指著溜冰鞋響冰面滑行嘅運動。

## 睇埋
*花式溜冰
*速度溜冰
*踩雪屐（滾軸溜冰）
*冰球
溜冰鞋

**溜冰鞋**係專為溜冰設計嘅鞋，通常設計都係鞋底加一塊薄刀片，令到對鞋好容易喺冰面上前後郁動。
洲頭咀隧道

係中國廣東省廣州市嘅一條跨過珠江嘅隧道，喺荔灣區芳村同海珠區洲頭咀嘅交界，白鵝潭嘅南邊冇幾遠嗰度。呢條隧道係廣州最大嘅過江隧道。

## 概括
呢條隧道嘅西邊出入口喺荔灣區下芳村，連接花蕾路、芳村大道東；東邊出入口喺海珠區同福西路，同內環路、工業大道北接埋一齊。

全長3250米，其中河中間嗰段全長1934米，係東西走向嘅。

## 歷史
本嚟呢條隧道規劃喺2005年底開始喐手起，但係因為規劃方面一改再改，拖到2007年11月20號開始喐手起。不過喺起緊隧道嗰陣，由於徵地拆遷問題，加上遇到附近嘅文物保護糾紛（例如附近嘅德國教堂同美國教堂，都係文物）同埋同福西站話係（同）轉車嘅車站關係，搞到兩個嘅工期一拖再拖，重要係成隊噉嚟。而隧道工程方面，喺2009年重停咗施工一段時間，而且工程範圍重波及到工地範圍入面話唔使拆嘅屋，再加上複雜嘅施工技術等一系列嘅問題而拖到2014年底繼續開工。工期直到2015年1月底先至完結。

## 註
賀民費沙

**賀民·愛渺·費沙**（；，）係一位德國化學家，出名研究嘌呤同糖，發明咗可以表達糖結構嘅費沙投影式，佢確定咗咖啡因、茶碱、尿酸呢啲嘢都係嘌呤嘅衍生物而合成咗嘌呤。重開拓咗研究蛋白質嗰行，確定咗氨基酸通過肽鍵而形成多肽，重成功合成咗多肽。喺1902年，由於佢嘅嘌呤同糖類嘅合成研究，攞咗諾貝爾化學獎。 

## 同佢有關嘅書
#John Hudson，The Hsitory of Chemistry，Chapman & Hall，New York 1992. ISBN 0-412-03641-X
#《中国大百科全书·化学卷》费舍尔条目。
#诺贝尔官方网站——同賀民·愛渺·費沙嘅传记
陀蔑斯剌夫·匿哥列茨

**陀蔑斯剌夫·匿哥列茨**（；，；）係塞爾維亞總統（2012年至2017年）。佢喺前南斯拉夫卡古耶華茨出世。

## 生平
佢喺1990年代加入咗人民激進黨（喺1991年同南斯拉夫激進黨合併咗，南斯拉夫喺2006年6月10號一分為二。）無耐就入咗副主席，跟住喺1991年開始做咗南斯拉夫議會副議長。不過嗰時蔑羅舍域治做緊總統嗰陣，匿哥列茨踎咗監3個月。直到1998年嘅激進黨同社會黨搞成聯合政府之後，佢先至做咗南斯拉夫副總統。

雖然話佢喺2000年、2004年同2008年嘅塞爾維亞總統選舉入面都係輸嗮，但係喺2008年9月12號俾參議院趕咗佢出黨之後成立咗新嘅政黨（塞爾維亞進步黨），甚至喺2012年4月14號連總統都做埋。

## 出面網頁

*Presidential Campaign Website 2008
*Biography at B92
*Speeches and statements of the Serbian politicians from 1987 - 2007
*Statement on Zoran Djindjic, 23 February 2003, YouTube Video
*Statement on Boris Tadic, YouTube Video
*Press Daily
*Statement on Greater Serbia, YouTube Video
*Statement on Russian Troops in Serbia, YouTube Video
*http://www.b92.net/info/vesti/index.php?yyyy=2011&mm=04&dd=17&nav_category=11&nav_id=506658
尿道

**尿道**係泌尿系統一部份，負責將尿由膀胱排出體外。

另外，男性嘅精液亦都由輸精管經尿道排出體外。
模控學

（）係研究動物同機械嘅控制同通訊嘅應用數學，由美國數學家諾伯特維納响 1948 年頭一次提出。

模控學專門研究能夠接收、儲起同處理資訊嚟自我控制嘅系統，例如人同電腦都屬於呢種系統：原則上，人能夠用感官感應外界嘅資訊、記住見過嘅資訊、同埋用呢啲資訊控制自己嘅身體，而機械都可以用感應器同記憶體等嘅技術做到類似嘅效果；事實係研究表明咗，只要有方法將人嘅神經線駁落去曉解讀神經訊號嘅機械嗰度，就可以俾一個人齋靠諗嘢嚟控制機械，將人同機械結合為一體，例子可以睇吓能夠按照用家意願郁動嘅神經義肢。
## 理論模型

好似下圖就係模控學一個基本模型：感應器（sensor）接收外界資訊，跟手將啲資訊傳去**控制器**（controller）度，而控制器傳命令落去移動部件（例：手腳嘅肌肉）嗰度令身體郁，最後身體郁引致周圍環境狀態改變，呢啲改變會由感應器探測得到。人同機械人都可以抽象化噉想像成下圖噉嘅物體。

## 相關嘅文
*資訊理論
*人工智能
*Cyberpunk
*輕推理論
*社會模控學

## 參攷
蛇豹獸

**蛇豹獸**係當代考古學家用嚟形容古埃及文明同兩河流域文明嘅一種神話動物，個樣似係蛇同豹嘅混合體。
膀胱

**膀胱**係泌尿系統一部份，負責將輸尿管嚟嘅尿儲住先，之後可以經尿道排走。
邊境禁區

**邊境禁區**（）係中國大陸邊境靠住香港新界北部範圍嘅禁區，包括落馬洲、羅湖、文錦渡、打鼓嶺、沙頭角等地，要有「禁區紙」先至可以出入。佢喺1951年設立，2016年縮細過面積。

## 出面網頁
*對公眾人士作出的通告-最新邊境禁區界線 - 香港警務署
利揚省

**倫斯特省**（，）係愛爾蘭4個省之一，喺愛爾蘭島東部。今日嘅倫斯特省包含古時候倫斯特王國嘅大部份領土。

根據2011年嘅人口普查，倫斯特省有250萬人，係愛爾蘭四個省當中人口最多嘅。

## 參考

## 睇埋

*愛爾蘭各省

類:愛爾蘭地理
文錦渡

**文錦渡**（），係香港新界北區一笪地方，喺羅湖東面嘅香港邊界範圍，屬於邊境禁區，設有文錦渡管制站。

有指文錦渡個名嚟自20世紀頭香港政商界名人爵士。
荔枝窩

**荔枝窩**係香港新界北區一笪地方，喺沙頭角東面，吉澳海沿岸，附近係船灣郊野公園、印洲塘海岸公園，亦係香港地質公園其中一個景點。

荔枝窩係條客家村，17世紀就已經有人住。

## 鄰近地方
*小灘
*蛤塘
*梅子林 (沙頭角)
吉澳海

**吉澳海**係香港新界北區一個海，連接住印洲塘同大鵬灣，因岸邊嘅吉澳而起名，海上面有青洲、墳洲等等嘅島。
蛤塘

**蛤塘**係香港新界北區一笪地方，喺船灣郊野公園東北面。蛤塘個名係解做有蛤蚧嘅塘。

蛤塘係條客家村，原居民係范氏。

## 鄰近地方
*小灘
*荔枝窩
*梅子林 (沙頭角)
吉朗卡列

**吉朗卡列**（；）係澳洲昆士蘭州西北邊嘅一個村仔，喺湯士威路西南偏西770公里。呢個村隔籬就係吉朗卡列河，人口有2796人。呢條村喺每年1月份嘅地球氣候之中，係最熱辣辣嘅地方。

## 名

1860年，歐洲嘅「白韋斯考察隊」經歷好多困難同貫穿大陸嘅考驗之後，發現咗呢條村同河。佢先將條河改咗個名叫「吉朗卡列河」，跟住將呢度嘅村仔改名做「吉朗卡列村」，而「吉朗卡列」就係為咗記念白克嘅細妹——愛麗莎·吉朗卡列。而呢個村因為澳洲當地話「大西北入面嘅友誼之心」而俾人知。

## 氣候

吉朗卡列市係熱帶沙漠氣候，成年都好少雨落，不過落雨嘅月份同巴士拉差唔多，但係佢嘅降雨量重多過巴士拉小小。但佢嘅極端最高氣溫就係1889年1月16號出現嘅53.1℃高溫（喺吉朗卡列村嘅入口嚿牌度有寫住，全球好多同地理有關嘅教科書都有寫。）。最近嘅鑒證就話呢個溫度數據係由一隻啤酒板條箱裝部臨時準備嘅屏幕嚟記低咗嘅，而且係記到47——49℃嘅數據（明顯低過1889年測出嚟嘅正常值） 不過呢個村嘅當地氣象站，話吉朗卡列最高溫嗰次係46.9℃。而且平均降雨量係584.5mm，而雨量方面係從12月到第二年3月嘅數據。





### 所謂「超強光污染」
由於吉朗卡列嘅日照時間好長，所以吉朗卡列有可能有「澳洲第一日照村」嘅稱號，不過由於呢度光污染太犀利，本嚟昆士蘭州政府就喺呢度起咗部10,000,000W嘅太陽能塔同埋一部2128000W嘅光伏設備，但係佢哋喺2012年5月取消咗呢項商業支持計劃。

## 註

類:澳洲地理
類:地球之最
東方站

**東方站**（；）係俄羅斯嘅一個科學考察站，1957年12月16號成立，位置喺南極洲伊麗莎白公主地。嗰度都有住全球最出名嘅「終極凍位」。因為呢度曾經記低過-89.2℃嘅地球極端最低氣溫。而呢個科學站係用冰核鑽同磁場計嚟探索地球嘅磁場變化。

另外，東方站係成個地球入面，最凍冰冰嘅一個地區。

## 名

呢個科學考察站係由法比安·葛利伯·方·比連侯辛負責搞嘅第一部南極探險船——東方號先至改咗噉嘅名。其中係「東方」噉解。

## 地理
東方站喺海拔3,488米，距離磁南極差唔多有1,000公里到，佢係南極洲入面保存得最單一嘅考察站。但係佢喺磁南極隔籬，所以東方站係其中一個比較好嚟差地球嘅磁場變化。不過佢哋重有其他研究響度，例如航空氣象學、光量監測、地球物理學、內科學、氣候學等。喺夏天嗰陣，呢個科學站就有有25位科學家同工程師響度，而冬天就減到得返13位。

## 史

東方站喺1957年（嗰年咁啱係國際地理年）12月16號由蘇聯第二南極探險隊嚟負責成立，而且營運咗呢個科學考察站超過37年咁耐，不過佢喺1994年2月——1994年11月份試過閂咗門。

喺1973年，有位喺南極洲嘅英國科學家揸咗部空運穿冰雷達嚟查，而且唔畀喺科學考察站俾其它雷達監測到有液體同新鮮嘅湖水喺冰層嘅下面，發現咗佢哋啲水係唔識即刻跳出嚟嘅。不過佢哋重未向外界公佈呢單猛料出嚟。直到1991年，倫敦大學學院嘅專家——謝夫列利（Jeff Ridley）帶咗成隊同歐洲嘅先進衛星設備過嚟呢度成日搵南極冰蓋嘅中心嗰度嚟證實1973年嘅科學鑒證係咪講大話，但未到1993年，呢次發現就發佈咗「冰川學之旅」嘅有關論文，就講到喺副冰層度眞係有世界上其中一個最大嘅湖泊響度，而且係140個南極洲副冰層入面嘅其中一個湖。而俄羅斯同英國嘅科學家就喺佢嘅大量探索數據（包括冰鑽雷達同空運雷達嘅高度計）度，將呢個湖泊嘅樣喺1996年嗰陣畫咗出嚟。而佢哋就將個湖名改咗嗌東方湖，而佢嘅探索方面，呢個湖起碼至少埋喺4000米以下嘅冰層度，而且佢有14,000km²咁大。

## 氣候

東方站一帶係寒帶冰原氣候，成年都好凍，最熱嗰個月份都係＜0℃嘅氣溫。雖然話佢都有夏天，但佢係非常之凍冰冰，比北半球嘅奧伊米亞康重要凍。而佢嘅降水方面，成日都冇乜雨落，年平均降雨量凈係得2.6mm到。佢重係成個地球入面最凍冰冰嘅地區。喺1983年7月21號嘅當地時間07:45（UTC+5），呢度曾經記錄過-89.2℃嘅超低氣溫。呢個記錄都一嘢打爆咗喺佢哋東方站嗰度，由1960年8月24號創造嘅-88.3℃紀錄。而同喺南極地區嘅冰穹A冇幾遠嗰度，都監測到有-93.2℃嘅超級低溫。但呢個記錄凈係話地面嘅溫度有幾低，而唔係空氣嘅溫度，究竟係點都重未知。另外，由於CO<sub>2</sub>喺1個標準大氣壓嘅情況下，-84℃就會變成固體，所以咁低嘅溫度重見到越嚟越厚嘅冰層響度（其中包括咗乾冰）。

### 平均氣溫
東方站喺最熱嗰時（從每年11月到第二年3月），平均氣溫都差唔多去到-42℃到，而最凍嗰時（從每年4月到10月），平均氣溫可以直接降到-65℃。

### 最凍嗰時嘅紀錄
除咗喺1983年7月21號嗰時監測到-89.5℃嘅紀錄之外，喺嗰年嘅8月份都監測到-75.4℃嘅低溫。不過喺佢嘅風寒指數入面，2005年8月24號都搞過-124℃嘅空氣溫度，嗰日嘅真實氣溫係-74℃。不過佢重有一次係冇俾佢哋記載到嘅，就係喺1997年7月28號都監測到-91℃嘅低溫。而1987年8月份，佢最凍嗰個月都監測到-75.4℃嘅低溫。喺2005年8月8號嗰日，試過呢日記低咗最高−78.0℃、最低−85.4℃嘅氣溫。

### 最熱嗰時嘅紀錄
東方站最熱嘅一次紀錄係2002年1月11號監測到嘅-12.2℃嘅氣溫。喺1989年12月份，最熱嗰時都監測過-28℃嘅低溫。

## 居住條件
東方站可以話得上係全世界入面，最難畀人住嘅其中一個地區。呢度寫嘅係點解東方站會好難畀人住： 
#空氣入面幾乎冇濕氣。
#風速可以去到平均5m/s（18km/h或11.1MPH，馬路邊平時踹山地車嘅速度）。講得犀利啲，風速可以去到27m/s（97.2km/h或60.4MPH，行緊高速公路入面嘅車速）。
#海拔高度可以去到3,488米（11,444呎，差唔多喺中國雲南西北邊嘅地區海拔高度），簡直係缺氧，因為空氣越向南、北極，密度就越低。據估計，東方站嘅氧密度同一座喺中緯度嘅海拔5,000米（16,404呎）高峰嘅氧密度。
#空氣入面超高離子含量。
#入面嘅氣體分壓同正常人唔一樣。
#由於空氣入面冇乜CO<sub>2</sub>，所以搞到人嘅呼吸功能都出現有問題。
#佢每年嘅極夜可以去到130日（5個月，從4月開始一直到8月底）都有。包括咗連續80日係正式嘅晚黑，黑到幾乎睇唔到10隻手指。因爲嗰時太陽係低過地平線，有成超過6°嘅夾角。

正因爲噉，如估人類要喺東方站適應到當地嘅氣候同環境嘅，必須要至少有一個星期到兩個月嘅準備時間。因為佢哋嗰邊同青藏高原嗰邊一樣，會出現頭痛、眼皮突，耳痛、鼻出血、感知性窒息、血壓突然升得好快、失眠、食得唔好、肚疴、關節同肌肉疼痛，甚至重出現體重極速下降嘅高原反應徵狀。

## 註

類:科學考察站
類:南極洲
類:地球之最
鎖羅盆

**鎖羅盆**，又寫做**鎖羅盤**，係香港新界北區一笪地方，喺沙頭角西北、谷埔東北，屬船灣郊野公園範圍。

坊間傳說鎖羅盆鬧鬼，甚至羅盆都鎖住唔郁，不過呢啲傳聞並唔係事實。

鎖羅盆係條客家村，原居民係黃氏。
谷埔

**谷埔**係香港新界北區一笪地方，喺沙頭角海南面，附近係鹿頸。谷埔入面有幾條客家村。
鹿頸

**鹿頸**係香港新界北區一笪地方，喺沙頭角海南面，附近係南涌、鴉洲、谷埔。鹿頸入面有幾條鄉村。

## 出面網頁
*香港地方－新界郊區（三）鹿頸
*鹿頸原居民
上窰

**上窰**係香港新界西貢區一笪地方，喺北潭涌南面。

上窰舊時係條客家村，但已經荒廢咗，而家改裝做上窰民俗文物館。
沙田坳

**沙田坳**，又寫做**沙田凹**，係香港一個山坳，喺九龍黃大仙區北面雞胸山同慈雲山中間，舊時係往來九龍到沙田嘅要道。
## 睇埋
*沙田坳道
*沙田坳邨
沙田坳邨

**沙田坳邨**係香港九龍黃大仙區一條房委會公共屋邨，喺慈雲山沙田坳南面。

而家沙田坳邨係第二代，2011年2月入伙，有兩座41層大廈。第一代沙田坳邨1967年10月入伙，一樣有兩座，2002年拆。
女婆山

**女婆山**，又寫做**雷婆山**，係香港新界沙田區東面一座山，喺大水坑南面、石門東面，海拔399米。

香港政府正動工將沙田污水處理廠搬入女婆山岩洞度內，騰空返28公頃地皮起住宅。
薯格

**薯格**，又叫**格格脆薯塊**、**格仔薯條**，係薯仔食品，將薯仔整成蓉，落少少黑椒、鹽同其他香料，再倒模成一塊塊格仔餅嘅形狀，然後攞去炸熟。
## 睇埋
*薯條
*薯角
肥媽

**肥媽**（葡文簡稱：**Maria Cordero**，中文全稱：**瑪俐亞**；葡文全稱：**Mariam Maria Cordero Bibi**，）係香港藝人，澳門出世，中葡混血。佢早年係歌手，亦拍過電影，近年就主持過唔少飲食節目。「肥媽」一名係因為佢入行之前，有啲人覺得佢令同事有一種媽媽照顧親人嘅感覺，加上身型較大份，同事就稱呼佢做「肥媽」。

2024年，有學者喺Pacific Asia Conference on Information Systems發表關於網上騙案以JPEX作為案例嘅研究文章，點名批評肥媽，並無喺多次代言同投資嘅往績入面吸取教訓嘅做法，有違社會責任，傷害公眾利益。

## 音樂作品
### 唱片

### 其他歌曲
* 1994年：亞視劇集《戲王之王》主題曲《星光背影》
* 1994年：亞視劇集《子夜情人》主題曲《戀戀紅塵》
* 2002年：亞視劇集《法內情2002》插曲、民主倒董力量會歌、香港人民廣播電台節目《風蕭蕭》主題曲《為了夢想》。
* 2009年：東亞運動會主題曲《衝出世界》
* 2017年：無綫劇集《味想天開》主題曲《天賜的滋味》

## 演出
### 電影

## 相關事件
### 主持電視節目問題
2014年4月係發牌風波後TVB收視低潮，肥媽主持飲食節目《食平DD》時，疑用六四事件人命講笑。此節目有集內容極度怪異——「全豬宴發掘豬『內臟』美」。起初主持二人到街市，陸浩明先大叫:「我要反，我要平反，我要平反！」肥媽見狀就話：「做咩呀你，買菜要平反咩呀？」陸答：「肥媽，我作為一個良知知識分子，真係想為『佢地』討回公道呀。佢地又唔係滋事份子，無論多惡劣環境，毫無怨言，加上佢地又支持環保又廚餘回收。佢地壯烈犧牲，點解重要被詆毀？」原來只係講肉檔隻豬。雖然整段對話無提過「屠」，「六四」，單係無故話「平反」、「知識分子」、「討回公道」就令大家聯想到六四，引來評論。《輔仁媒體》就認為對死難者抽水係大為不敬。

2018年10月，肥媽點人食大灣區淡水刺身。佢個節目《大灣區活好D》，連續兩日介紹當地魚生同埋鯇魚魚生。肥媽重大讚師傅放血技巧好：「你睇啲魚完全無血，所以一啲都唔腥。」不過，食物安全中心就對節目表示關注，呼籲市民切勿進食淡水魚生，並表示：淡水魚可能帶有寄生蟲。香港早已立法禁售傳統中式魚生。

### 親中親建制立場
自從佢反佔中後，政見表態漸藍愈紅。

2014年5月，港府推「2017年普選行政長官/2016年立法會選舉辦法公眾諮詢」短片，邀請肥媽利用烹飪比喻普選。片中肥媽話政府就政改方案會盡力求同存異，希望尋求一個大家又接受又可行方案，但強調只係理想，希望大家先讓政改（所謂「袋往先選舉」）通過。短片曝光令肥媽受到指責，被鬧「教人煮餸教到懵咗」。

2019年6月「反送中」抗爭白熱化後，肥媽同過去幾年一樣「站警方果邊」。7月20日佢同陳百祥等人現身添馬公園主持「守護香港行動」（即「撐警大會」）。佢台上疾呼：「300多萬選民，你們去邊？點解無出黎投票？請大家未來一年選返一班真真正正議員（指建制派）入立法會。」

同年7月21號「元朗恐襲」後，肥媽同警方「割席」。肥媽接受傳媒電話訪問時，表現激動，泣不成聲。佢聲言自己無撐警，無特別支持一方，兩邊都無「撐」，她心痛點解「一家人要打爛香港」。佢話己家中都有人撐警，有人支持示威。肥媽又呼籲特首林鄭月娥出黎同市民對話，覺得先有轉機，可以「搞好香港」。她自知自己少讀書，香港問題要讀書人去處理，重話自己有心理病要食藥。

肥媽曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

喺大幅度削減直選議席同埋排除民主派參選嘅2023年香港區議會選舉期間，肥媽支持莫嘉傑。

### 方艙醫院爭議言論
2022年三月，中國政協既肥媽戴多個口罩，多層保護上身，參觀青衣方艙醫院。佢話果度「幾鬼舒服」，「環境好」好過私家醫院。重狂言希望日後方艙變成「臨時房屋」令失業既，無家既人去住。因講法誇張，反襯到事實記錄同埋普遍評論。

### 確診武肺家中隔離
2022年六月，肥媽透露自己感染武肺病毒，有頭痛病徵。佢事先打埋四針科興疫苗，由兒科醫生李家仁經手。 肥媽表示自己一向「好小心」，未夢過自己會「中招」。佢話確診前一日既快測結果重係陰性同埋如常「四周圍去」：行山，到街市，外出食飯和買衫。 確診後，肥媽家中自我隔離，無去佢話好既方艙醫院。

### 聲音畀人惡搞回帶
佢嘅唱腔辨識度高，加上佢嘅親中政治立場，令佢成為一啲網民惡搞嘅對象。例如喺香港反送中運動入面，就有人剪輯佢嘅發言，惡搞變做歌曲《肥媽有話兒》，變成鬧香港警察係黑警嘅歌詞。另外，高登音樂台亦有一位成員化名做「尖沙咀肥媽」，推出唔少惡搞歌曲。

1990年代，肥媽重唱過「鹹濕歌」，不時畀網民「回帶」引用佢電影片段：「將個膠笠戴落何B仔，做愛...係去實惠」。

## 註


## 參考


## 出面網頁
* 
* 
* 
* 

類:無綫電視女藝員
赤崗塔

**赤崗塔**（）係中國廣東省廣州市嘅一座塔。喺海珠區嘅廣州塔南邊嘅藝苑西路邊嗰度，隔籬冇幾遠就係南韓駐廣州總領事館。呢座塔同琶洲塔、蓮花塔並稱為「廣州三華表」。

## 名
呢座塔係因為起喺座紅砂岩嘅山仔度先至改咗噉嘅名，而附近嗰帶都係赤紅色一片嘅砂岩，所以呢座塔附近一帶都改咗名嗌「赤崗」。

## 史
其實呢咗塔喺明朝萬曆卌七年（1619年）由西洋「力士」命令王命璿嚟起嘅風水塔。喺起緊呢座塔半佬就因為唔夠錢先至爛咗尾，直到天啟年間（1621一1627年），有位官至戶部尚書嘅佛山佬——李待問嚟繼續起埋呢座塔。後嚟呢座塔經過咗好多年嘅風雨，搞到成座塔出現咗嚴重嘅損壞。到咗民國時期，政府為咗唔冇畀座塔冧，先至用咗紅磚嚟加固塔身。但係過咗幾十年之過後，由於塔身同塔簷都冇笪係好嘅，差唔多就嚟冧噉。雖然話呢座塔喺1989年6月份俾廣州市政府列入咗市級文物保護單位，但就喺1996年，嗰時赤崗地區重喺度規劃緊，由於工程隊同考古發掘專家發現咗呢座塔佢傾斜咗1米，而且隨時識冧都有嘅現象，結果先至俾政府關注咗，後嚟政府出咗100幾萬蚊嚟搞過成座塔。而工程一直到1999年6月1號先至搞好。2010年10月8號，呢咗塔重多咗燈光出嚟，同廣州塔一樣，一齊搞咗燈光儀式。

## 建築風格
赤崗塔係廣州市明代建築入面，比較有特色嘅一座古塔。成座塔係樓閣式青磚塔，平面八角形，內膛八角直井式，塔高53.7米，其中1樓嘅直徑有12.5米，外觀9級，內分17層。1樓嗰度重可以入去2樓嘅塔門嗰度，佢嘅門徑有12.5米長、墻有3.8米厚，喺塔嘅南北門重可以入到去1樓嘅塔心室，嗰度重有嚿神前拜台嘅花崗石板響度，雖然話北門嘅塔墻俾人拆咗一大片青磚，但喺民國時期俾人用咗紅磚嚟修復，重整返嚿0.36×0.27m嘅花崗石碑出嚟，上面畫住「番禺縣政府禁盜塔磚告示」呢啲字。西門有梯級可以去到2樓嘅塔心室。而梯級方面，佢係穿心環墻平座式，一轉到頂，但係而家嘅木樓板已經爛咗，唔可以再爬上去喇。而塔嘅體積嗰度都整咗神龕出嚟。而塔基嗰度係八角形，邊長5.5米、高1米嘅紅砂岩嚟整嘅，而基面雖然話之前用咗灰色斑岩嚟砌嘅，但係東邊嗰度喺後嚟裝修嗰陣，用咗花崗石嚟鋪嘅。而門口嗰度都有石級去到基面都得。而塔基嘅八個角嗰度，都有16同17世紀嘅西方人形像響度，佢係明朝嗰時，廣州嘅正石雕，重係考古學家喺研究明代石雕同廣州海外貿易嘅實物資料入面最緊要嘅一部分。

## 附近嘅地鐵站改名

喺2005年12月26號14:00開通咗嘅首通段，喺呢度附近嘅車站就用咗「赤崗塔站」嘅名，但係到咗2013年12月28號，由於廣州塔起好變成附近嘅新地標，所以站名就變咗而今嘅「廣州塔站」，就冇用到之前嘅「赤崗塔站」。

## 附近嘅交通
*巴士：
*:赤崗塔站、廣州塔站、廣州塔碼頭站、廣州塔東站
*地鐵：
*:：廣州塔站
*海珠有軌電車：
*:廣州塔站、廣州塔東站
*輪渡：
*:廣州塔碼頭

## 攷

類:廣州嘅塔
類:海珠區
類:廣州旅遊景點
查理布朗

**查理布朗**（英文：**Charlie Brown**），係美國《花生漫畫》故仔主人翁，係個小學三年班學生，亦係史路比嘅主人，識得聽佢講嘢。佢喺漫畫入面，多被描述為一位個性憨厚、溫和、冇乜特別自信嘅濫好人，佢雖然喺事情上盡力而為，但係成日遇到挫折。佢成日面對喺棒球比賽上嘅挫敗，或者係朋友之間對佢行為上嘅嘲笑，同埋陷入對於佢心中暗戀對象紅髮女孩嘅煩惱入面。
龍躍頭老圍

**龍躍頭老圍**係香港圍村，喺新界粉嶺龍躍頭，由鄧氏族人喺元朝末年搬到龍躍頭發展「五圍六村」嗰陣，最早建立嘅一條村。

龍躍頭老圍一路保留住典型圍村格局，門樓同圍牆都大致保存得幾好。圍牆大門比較窄細，上面亦起咗高台方便監察。村入面有水井，即使有外敵都可以堅守而唔使擔心無食水。

## 睇埋
*松嶺鄧公祠

類:龍躍頭
類:香港圍村
松嶺鄧公祠

**松嶺鄧公祠**係香港一座祠堂，喺新界粉嶺龍躍頭，龍躍頭老圍同祠堂村中間，係香港法定古蹟。

松嶺鄧公祠喺大明嘉靖四年（1525年）起好，結構係三進二院式，中廳叫「萃雲堂」，係鄧氏族人議事嘅地方，而正廳就安放咗先祖嘅靈位。
域多利監獄

**域多利監獄**（）以前叫**中央監獄**，係香港第一間監獄，位於香港島中環奧卑利街16號，1995年列為香港法定古蹟，同舊中區警署、前中央裁判司署組成中區警署建築群。域多利監獄喺2006年停用之後，包括域多利監獄在內嘅中區警署建築群，已活化成為古蹟及藝術館大館。

## 歷史
英國喺1841年佔領香港島之後，首要工作係確立法紀，因此喺荷李活道半山興建一座石砌監獄，但係監獄好快就太過擠迫。政府就喺1858年展開全面重建工作，工程喺1862年完成。主樓東翼（而家叫「D倉」）同更樓（而家叫「紫荊樓」）仍然保留到而家。

舊域多利監獄喺十九世紀末至二十世紀初期間，曾經多次進行翻新同擴建，二次大戰之後用嚟做收押所，之後部分地方畀入境事務處用。1980年代初開始，呢度用嚟收容非法入境者同越南船民，喺2006年停止運作。

## 出面網頁
* 中環奧卑利街域多利監獄 - 古物古蹟辦事處
南越國宮署遺址

係中國中國廣東省廣州市嘅一個遺址，喺越秀區嘅廣州府城隍廟西邊隔籬。嗰度係南越國王宮嘅遺址，包括咗御花園、南越國宮殿、南漢國宮殿同埋各個朝代嘅官署遺址等等。而呢啲遺址分別喺1995年——2000年之間就發現咗。

1996年11月20號，呢個遺址俾人列入咗全國重點文物保護單位。甚至喺2006年6月11號向公眾開放部分修復好，大概差唔多3,000幾平方米嘅遺跡，同埋10,000幾件發掘品入面揀出嘅靚文物，重向公眾展覽。而入面嘅總面積有15萬平方米咁大。

## 發掘史
喺1995年，嗰時嘅廣州市兒童公園俾基建工地發現咗個大型石砌水池響度。後嚟經過初步調查，水池面積有差唔多4,000㎡咁大，而水池入面嘅建築都係嗰時中國內地第一次發現嘅石構建築，結果俾人話咗係秦漢時期嘅南越國王宮遺址。結果嗰年嘅南越國宮署遺址列入咗中國十大考古發現。甚至喺1996年嗰陣，喺石池嘅西邊又發現咗整得比較好嘅南越國食用水井。甚至重喺1997年，就喺信德文化廣場嘅工地度發現咗條150米，從西向東延伸嘅曲流石渠。而喺石渠最東面嘅彎月形水池入面重發現咗幾百隻龜鱉嘅殘骸，而石渠入面重有果核同樹葉都有。而啲水喺石池度流出嚟，經過石渠之後，再通過木質嘅暗槽口先至流入珠江。而呢條石渠就俾考古隊估係南越國宮署入面嘅御花園，重俾人話係中國最早嘅人造園林水景。收尾喺1997年，南越國御苑遺跡又列入咗中國內地十大考古發現入面。

到咗2000年，考古工作退隊重喺御花園嘅遺跡西邊嘅兒童公園入面搵南越國有關啲嘢，點知又發現咗南越國宮殿遺跡。結果廣州市政府決定將兒童公園搬咗去而家嘅人民南路同一德路嘅交界度，而之前兒童公園度就交咗畀文物部門嚟搞全面嘅發掘。直到2002年9月，廣州市文物考古研究所、中國社科院考古研究所同南越王宮博物館籌建處一齊整成嘅發掘隊，就開始發掘之前嘅兒童公園嗰度。一直到2003年5月，Ⅰ區東邊同成個Ⅱ區已經俾人發掘到清代文化啲嘢出嚟，重搵出廣東布政司署、容豐倉、禺山書院同抗日戰爭嗰陣——日軍廣州神社嘅遺跡，就喺嗰年8月開始，考古隊繼續搵清代之前嘅文化啲嘢，重發現咗同唐宋元明時期差唔多嘅官署建築，同埋五代南漢國嘅大型宮殿遺跡出嚟。直到2004年底，南越國時期嘅1同2號宮殿都發現咗。考古學家就話：「由於大漢初期嘅南越國出現咗噉嘅宮署，加上又冇乜攷文獻，所以我哋嚟發掘呢啲嘢嚟研究，唔使問阿貴，因為佢提供咗漢代宮署園林嘅超級珍貴實例。」

宮殿嘅樣就按返西漢嘅長安城嚟整，有比較大規模嘅排水系統。而1號宮喺趙佗城嘅東南邊，嗰度嘅御花園好有可能按照按返長安城嘅長樂宮嚟整，而西邊2號宮嘅散水面度搵到嘅陶瓷碎片度，重寫咗「華音宮」3個字，啫係話之前2號宮可能係嗌華音宮。

而喺南越國宮殿遺址隔籬又發現咗南漢國宮殿嘅遺址。佢嘅建築面積有差唔多1,000平方米，而喺發掘現場西邊同南邊都搵到其他宮殿嘅石板磚地面出嚟。

## 發現咗嘅文物
南越國宮署遺址入面發現咗嘅重點遺址包括咗南越國宮殿、六朝嘅高臺建築、唐朝嘅磚砌路面、五代南漢國嘅宮殿同苑池、宋代大殿、明清布政司署、法國領事館同埋民國時期嘅日本神社，及胡漢民公園嘅遺跡。而喺南越國宮殿遺址中重發現咗好多繩紋板瓦、筒瓦、萬歲瓦、雲紋瓦、帶釘瓦、大型花紋磚、凹面磚等好多種建築材料出嚟，重有好多印住「官」、「公」、「宮」、「居室」啲嘢嘅瓦片，同埋一小部分有釉嘅繩紋瓦；同埋陶罐、盤、甕等生活用品，同埋黃釉陶鴟吻同埋南越木簡出嚟。

## 攷

## 連出去
*廣州市南越國遺跡保護規定
烏勒省

**烏勒省**（或譯「**牛斯特**」、「**歐斯特**」或者「**阿爾斯特**」；，全稱**Cúige Uladh**；；烏勒蘇格蘭文：**Ulstèr**）係愛爾蘭嘅四個省當中位於北部嗰個省，包含古時候嘅烏勒王國、北奧尼爾王國、布理夫尼王國同艾勒基拉王國嘅大部份領土。今日嘅烏勒省被國境線分成兩個部份：屬於英國北愛爾蘭嘅六個郡同屬於愛爾蘭共和國嘅三個郡。

雖然「北愛爾蘭」淨係包括烏勒省嘅九個郡嘅其中六個，但係北愛爾蘭嘅親英派，乃至好多大不列顛島嘅媒體，都經常用「歐斯特」爾個名來指北愛爾蘭。不過愛爾蘭好多民族主義者都對爾種做法好反感。

## 參考



## 睇埋

*愛爾蘭各省
*烏勒省欖球協會
*烏勒省蓋爾運動協會

類:愛爾蘭地理
毅彌爾·卻亞納·亨策

**毅彌爾·卻亞納·亨策**（；；）係一位普魯士軍官，由於協助智利陸軍近代化，立下重大功勞，而喺1900年到1910年擔任智利陸軍總司令。

## 參考

## 睇埋
*奧托·馮·山德士

類:德國軍人
類:智利軍事
老圍

**老圍**係香港新界鄉村常見村名，可以係：
*龍躍頭老圍
*荃灣老圍（石圍角老圍）
*鳳園老圍
*大埔頭老圍
*大埔滘老圍
*城門老圍
*貝澳老圍
*企嶺下老圍
*九龍坑老圍
*谷埔老圍
化別安各列雲啤令哨善

**化別安各列雲啤令哨善**（；、；）係一位俄羅斯帝國波羅地海德裔軍官，整地圖佬同埋探險家兼沙俄嘅海軍將領。喺沙俄（而家係俄羅斯）列禾尼亞地區奧些路島（而家係沙里麻島）嘅拿亨他治村（而家係拿赫他古斯村）度出世。佢係第一位帶領俄羅斯軍隊實行環球旅行嘅軍佬嘅同時，重係第一位發現咗南極洲嘅人。其中，南極洲入面嘅東方站就係佢揸嗰部軍艦——禾斯托號嚟咗南極洲之後，分別喺附近嘅海、科學站同埋大陸都係用咗「禾斯托」同埋佢自己嘅名嚟做名嘅。

## 睇埋
* 東方站
* 禾斯托號
* 啤令哨善海
* 啤令哨善島
* 啤令哨善山脈

## 註

## 出面網頁
* 70South – information on Fabian von Bellingshausen
*Двукратные изыскания в Южном Ледовитом океане и плавание вокруг света... Bellingshausen's book in Russian with details on the Antarctic expedition led by him
*Biography (in Russian)
*A map of his Antarctic expedition (in Russian), attention – all dates there are Julian
*the page of Pilguse (Hoheneichen) manor from Estonian Manors Portal owned by the von Bellingshausens

類:波羅地海德國人
類:軍官
類:地圖佬
類:探險家
類:海軍將領
廣州蘭圃

**廣州蘭圃**（）係中國廣東省廣州市越秀區嘅一間公園，係中國內地第一間主要種蘭花嘅主題公園，之前係。

## 地理位置
東邊靠住解放北路，越秀公園嘅對面；南邊靠住蘭圃路；西邊靠住先賢清真寺；北邊靠住環市西路，草暖公園嘅對面。

## 簡介
呢間公園嘅佔地面積係5公頃。而公園入面嘅植物方面，喺初期係種咗好多植物響度，直到1957年先至改種蘭花，後嚟經過擴大同翻新，先至變咗間出名嘅公園。而呢間公園入面嘅種植方面，分開咗蘭花培植地同寄生蘭培植地兩個。而成間公園入面，有成百幾種嘅蘭花響度，而盆栽就有成萬幾盆，另外重有4000幾盆其它名貴花卉響度。而公園入面嘅建築就好似蘇州入面嘅園林噉。

## 景區
呢間公園分開咗5個景區嘅，其中呢五個景區合成嚟講，就係符合抑揚嘅風格。其中第一景區（入口到景園門）係個狹長且封閉嘅空間，凈係嘅啲人睇到嘅嘢先至到；而第二景區（園景門→蘭香生滿路亭）係一個開闊嘅空間，入面有曲折嘅水石庭、草石庭同埋棚、榭、廊、亭嘅典雅建築；第三景區（路亭→小橋流水杜鵑山和竹籬茅舍）係一個四面綠樹成蔭嘅、蘭香逼人嘅園林空間，入面有很多以蘭花為題嘅題字、詩詞石刻，重有小橋流水、山石湧泉呢啲噉嘅嘢；而第四景區又係一個開闊嘅空間，入面擺住蘭花嘅名貴品同以蘭花嚟做主題嘅字畫。而最後一個景區就係幾有南方自然山水特色嘅芳草園、同埋明鏡閣、及野屋嘅景區。

## 附近嘅交通
*巴士：
*:越秀公園站
*地鐵：
*:：越秀公園站

類:廣州公園
魷魚

**魷魚**，學名**魷目**（**Teuthida**），係頭足綱軟體動物，亦係常見嘅海鮮。

## 嘢食
*魷魚絲
*豉椒炒魷
*咖喱魷魚
*椒鹽鮮魷
*炸魷魚圈
*土魷

## 睇埋
*炒魷魚
*墨魚
*八爪魚
也斯

**也斯**（），原名**梁秉鈞**，係香港作家，祖籍廣東新會，作品種類豐富，包括詩歌、散文、小說、戲劇、文學評論、文化研究等。

類:祖籍新會
佛德烈馬殊

**佛德烈馬殊**（，原名：**Ernest Frederick McIntyre Bickel**，）係美國男演員 。佢係全球唯一一位連續兩次攞咗奧斯卡最佳男主角獎同拖尼獎最佳男主角獎嘅演員。喺1930至1940年代，佢係其中一位最得人鍾意同最有才華嘅演員。佢之前拍過一部嗌《The Great Adventure》嘅冇聲電影，直到1926年先至去咗百老匯度做主演。佢喺1973年拍咗人生最後一齣電影。兩年後，1975年，佢喺加州洛杉磯前列腺癌死。

## 參考

## 出面網頁

* Photographs of Fredric March

類:美國電影男演員
類:奧斯卡金像獎最佳男主角
類:癌死者
張露

**張露**（），原名**張秀英**，係國語女歌手，江蘇蘇州出世，上海發跡，大陸淪陷後到香港定居，代表作《給我一個吻》。張露有兩個仔杜德智同杜德偉，亦係香港歌手。
叛譯者

《**叛譯者**》（）係一部由薛尼·波剌嚟負責搞，妮歌潔曼、辛潘同埋卡迪蓮·健拿等人嚟負責影嘅一部美國電影，喺2005年開始映。呢部篇重係薛尼·波剌搞嘅最後一部電影，重係成個電影界入面，第一部批准咗可以喺紐約嘅聯合國總部度拍嘅電影。

## 劇情
蕭維亞·布美係一位喺非洲馬拖布共和國出世嘅聯合國口譯員，佢突然有日喺聽到有人打算喺聯合國開會嗰陣嚟暗殺馬拖布共和國嘅獨裁元首——愛民·祖華利，但佢用嘅係全世界入面好少人聽得明嘅非洲土話。搞蕭維亞聽到噉嘅嘢之後，很快發現自己又會變成俾人斬嘅祭品，結果佢去咗同佢有關嘅單位報案。而國際刑事法院聽到噉嘅嘢之後就派咗兩位仁兄（吉拿同度活斯）嚟暗訪，重保護咗蕭維亞添。

就喺呢單調查入面，吉拿發現咗蕭維亞有好複雜又神秘嘅背景，都開始懷疑佢冇講嗮實情出嚟，而且呢單嘢好友可能將佢嘅朋友扯埋落水，結果吉拿就越嚟越唔信佢。喺暗殺時間就快到嗰陣，卒之天都光嗮。原嚟所謂「暗殺陰謀」，就係祖華利為咗抬高經濟低迷嘅聲勢，就借呢個機會嚟改返之前啲衰嘢先至搞出嚟嘅。而蕭維亞嘅親人俾祖華利殺嗮，搞到佢一直喺當地嘅游擊隊做嘢。後嚟蕭維亞揀咗走佬，返去聯合國嗰度。喺暗殺行動開咗波之後，祖華利喺吉拿嘅保護嗰陣入咗去保安室度避難，但係蕭維亞早就喺保安室匿埋咗好耐，佢就諗住殺咗祖華利，結果俾吉拿話唔畀。最後祖華利向聯合國起訴蕭維亞，話佢搞咗單種族屠殺嘅罪行。結果蕭維亞俾美國驅逐咗出境。

## 演員
* 妮歌潔曼——Silvia Broome
* 辛潘——Tobin Keller
* 卡迪蓮·健拿——Dot Woods
* 伊雲阿圖——Philippe
* 厄爾卡美朗——Edmond Zuwanie
* 佐治哈列斯——Kuman-Kuman
* 米高賴迪——Marcus
* 周采芹——Luan
* 草津克賴迪——Lee Wu差佬
* 愛力堅利徙迪——Rory Robb
* 曉高史別亞——Simon Broome
* 馬茲佐巴尼——Mo
* 育宿夫基活——Doug
* 薛尼·波剌——Jay Pettigrew
* 吉迪斯曲——Ajene Xola
* 拜朗列利——Jean Gamba
* 沙鐵殊祖斯——聯合國總秘書

## 攞過嘅獎
呢部電影喺2005嘅洛杉磯電影頒獎典禮入面，其中卡迪蓮·健拿係攞咗包括呢部片在內嘅最佳女主角主演。

## 出面網頁
* THE INTERPRETER電影官網
* 喺互聯網電影數據庫入面搵嘅THE INTERPRETER嘅嘢
* Comments of U.N. Secretary-General Kofi Annan on ''The Interpreter''
* Reception Held at UN Headquarters for Film "The Interpreter", UN.org, April 23, 2004, retrieved on May 31, 2007
* Press Conference: Filming of "The Interpreter" at UN Headquarters, UN.org, March 9, 2004, retrieved on May 31, 2007
* Dialogue transcript of ''The Interpreter''

類:恐怖片
譚家軍

**譚家軍**（；）係中國一位足球員，廣東廣州人。司職中場，而家效力緊中國足球超級聯賽嘅廣州恆大。

## 生涯
佢最先喺廣州隊嘅青訓體系出嚟。喺2011年，佢代表咗廣州二隊搞嘅廣州青年隊，參加咗中國足球乙級聯賽，出場19次，射入咗5波。由於2012年廣州二隊已經解咗散，譚家軍變成可以留返喺波隊入面，比較少可以調到去一隊嘅球員。

## 出面網頁
* 
* 谭家军
蟠龍匯瑞

**蟠龍匯瑞**，俗名**灣仔金龍像**，係香港一座雕像，外型係一條金龍，喺香港島灣仔摩利臣山道近堅拿道交界，2003年12月19號由時任財政司司長唐英年揭幕。個雕像構思源自2000年係千禧龍年，散發祥龍瑞氣，象徵龍馬精神。個雕像高3.88米，面頭鋪咗6萬塊金箔，側跟用噴水池包圍。個雕像重有個「蟠龍匯瑞基金」負責維修保養工作。 

2015年1月18號朝早，有人喺蟠龍匯瑞底座用黑油噴「香港建國」四個大字。

## 參考
*蟠龍匯瑞
*灣仔街坊會籌19萬護金龍
*「蟠龍匯瑞」池壁被噴「香港建國」
哈爾濱站

**哈爾濱站**（）係位於中國黑龍江哈爾濱南崗區嘅火車站。舊時叫，習慣上嗌做，係哈爾濱鐵路局唯一嘅特等站。

## 經過嘅鐵路綫
*以哈爾濱站做起終點嘅鐵路
**京哈鐵路
**哈大鐵路
**濱洲鐵路
**濱綏鐵路
*途徑哈爾濱站嘅鐵路
**拉濱鐵路
*聯絡綫
**三棵樹鐵路
*透過聯絡綫聯通嘅鐵路
**濱北鐵路
*聯通嘅高鐵
**哈大客運專綫

## 史
光緒二十五年（1899年），個站起成啟用，當時起名做松花江站。光緒二十九年（1903年）7月，改名做哈爾濱站。1909年10月26號，日本首任首相伊藤博文就喺呢度畀安重根暗殺死咗。

## 相

File:Harbin Station circa 1940.JPG|1940年時嘅哈爾濱站
File:Harbin_railway_station_20080629.jpg|哈爾濱站嘅站廳門口
File:SYZ25B_in_Harbin_Railway_Station,_China_-_20080630.jpg|車站月臺


## 睇埋
*中華人民共和國鐵路
*伊藤博文
*安重根

## 攷


 
 
 
 
 

類:黑龍江鐵路站
類:哈爾濱
格仔山

**格仔山**（Checkerboard Hill），原名**九龍仔山**，又叫**雷達山**，係香港九龍九龍仔一座山仔。

九龍仔山畀人叫做格仔山，係同啟德機場有關嘅。九龍仔原本係一座山頭，1950年代，啟德機場跑道要伸長，咁啱呢個山頭位響13跑道降落航道。為咗安全，部份山頭就剷平，沙石就用來填九龍灣起跑道，淨返就起九龍仔公園。

而九龍仔山就係呢個山頭嘅東北角，係去啟德機場13跑道降落航道必經之路。啟德機場嘅儀標導航系統會將飛機引向九龍仔山，再由飛行員將飛機轉灣做目視降落。由於要引導飛行員將飛機行啱路綫，九龍仔山就髹咗紅白相間格仔，起埋導航燈同埋無線電導航設備，所以香港人又叫佢做雷達山。另外因為紅白格仔好搶眼，所以又叫格仔山。呢道亦係以前影相發燒友影飛機嘅地方。

如今想上格仔山山頂，可以由九龍城聯合道樂富公園行上去。想到格仔山山腳，可從九龍城延文禮士道九龍仔公園前往。

1998年啟德機場閂門大吉之後，格仔山就油到灰色重種埋樹，以免誤導飛行員。
太陽劇團

**太陽劇團**（又譯**太陽馬戲團**；）係一個位於加拿大魁北克滿地可嘅劇團，係目前全世界規模最大嘅戲劇出品公司。

太陽劇團喺1984年由兩位街頭藝術家Guy Laliberté同Gilles Ste.-Croix喺聖保羅灣創立，當時叫做「水鳥藝術團」（*Les Échassiers*）。一開始財政狀況唔算樂觀。到1983年，適逢澤·卡鐵耶登陸北美洲450週年，水鳥藝術團得到加拿大藝術議事會嘅資助，開始有徂起色。1984年水鳥藝術團展開徂叫做「太陽劇團大巡演」嘅巡演，大獲成功，從此喺加拿大越來越出名。

## 參考
中環廣場

**中環廣場**可以係：

* 中環廣場 (香港)：喺香港灣仔。
* 中環廣場 (廣州)：喺廣州市越秀區。
* 中環廣場 (上海)：喺上海市黃浦區。
* 中環廣場 (佛山)：喺佛山市南海區。
* 中環廣場 (吉隆坡)：喺馬來西亞吉隆坡。
廣州市荔灣中學

，之前嗌過**廣州市第43中學**，係中國廣東廣州嘅一間全日制中學，1956年8月份開辦，2018年7月13號停辦，位置喺荔灣區泮塘路仁威廟前街20號。

## 校徽
呢間學校嘅校徽方面，而家嗰版係一個大嘅綠邊白底圓圈，入面重有個細嘅綠邊白底圓圈黐咗喺住大圓圈入面。而大圈同細圈之間嘅位有一堆五個綠色樹葉（而且係對稱嘅），銷毀下面重寫住「荔湾中学」呢四個簡體字，而細圈入面有樖空心嘅綠樹響度。而舊時嘅校徽就係一個綠色圓圈入面有部帆船喺水上面行噉嘅樣，不過舊時嘅校徽喺2007年9月份就唔用喇。

## 校服色

;長袖
*衫：相間。身體中間位嘅兩邊（包括兩袖）係上下嘅花紋，左右對稱，後邊冇字。
*褲：純。
;風褸
相間。身體中間位嘅兩邊（包括兩袖）係上下嘅花紋，左右對稱。
;短袖
*衫：幾乎純，但袖口有條邊，有領有紐扣。
*褲：純。

## 史
呢間學校係1956年8月從廣雅後街小學整間初中班嚟辦嘅中學，嗰時係嗌「廣雅後街小學附屬中學」；到咗1960年8月先至改咗名嗌「荔灣區中學」；不過時隔一年，由於廣州市教育局嚟直接睺實呢間學校，所以就改咗名嗌「廣州市第卌三中學」。喺1970年9月份，呢間學校先至正式開高中課程。而學校評級方面，佢分別喺2003年12月同2006年5月份都攞咗荔灣區一級學校同廣州市一級學校嘅稱號。而2007年6月改名嗌「廣州市荔灣中學」。

2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區內搞咗由真光、一中、四中、南海同西外嘅教育機構，呢間學校俾西外機構吞併咗，從而成為歷史。

## 附近嘅交通
*巴士：
*:仁威廟站、石路基站、中山八路站
*地鐵：
*:：中山八站

## 攷

類:停辦咗嘅廣州中學
錦綸會館

**錦綸會館**（）係中國廣東省廣州市嘅一間古代建築，喺荔灣區康王南路嘅西來一巷口嗰度，隔籬冇幾遠就係華林寺同華林玉器商業街。呢間嘢既係成個廣州入面，唯一一間到而家都重喺度嘅行業會館；又係見證中國海上絲綢之路嘅緊要地區同埋全球第一間連地基都可以完整平移嘅文物建築。

## 史
其實呢間嘢喺清朝嘅雍正元年（1723年）由廣州絲織業嘅伙記佢哋喺西關地區度出錢起嘅，佢主要係用嚟做紡織業嘅波士開會嘅場所。嗰時喺每年年初，廣州絲織行業班老細就成日嚟呢度一齊傾吓絲綢商品嘅價錢同曬士之後，跟住運啲絲綢到廣州十三行嗰度，通過海上絲綢之路去到世界邊個地方都得。根據記載話，喺起緊錦綸會館嗰陣，負責捐錢嘅絲織業商鋪冧巴同個人，夾夾埋埋有成1338個咁多。不過佢喺1949年之後變咗民宅。
### 會館搬走

喺2001年，廣州為咗緩解人民路嘅大塞車，同埋荔灣區冇南北主幹道，而要起康王路。就喺嗰時，之前喺西來一巷入面嘅錦綸會館咁啱就經過嗰時規劃嘅康王路。後嚟為咗保存呢座咁有價值嘅文物建築，廣州市人民政府就出錢嚟裝修同保護，甚至將成間嘢移走。就喺2001年8月18號，成間錦綸會館托起1.085米之後就平移，先係向北移咗80.4米，跟住西移咗22米，最後喺2001年9月28號凌晨先至搞掂。呢次平移唔單止係全中國第一次成功平移磚木結構嘅古建築，亦係成個國際文物建築史上，成功平移建築嘅先例。

### 建築重新開放
喺2005年，裝修過嘅錦綸會館又重新開返畀人入去睇。而家會館入面重擺咗嗰年平移用到嘅千斤頂、油泵同水準儀等工具同埋平移模型圖。喺2008年，呢間嘢列入咗廣東省文物保護單位。 

## 建築風格
呢間嘢有嘅建築面積有700㎡咁大，坐北向南，三路三進式嘅祠堂建築。入面嘅石刻、木雕、磚雕同埋陶塑、灰塑都體驗咗嶺南嘅建築風格。喺會館入面重留低咗廿二嚿碑刻響度，其中部分碑刻上都寫滿嗮起錦綸會館、負責捐錢裝修嘅商鋪冧巴同人名。

## 而家係點？
而家嘅錦綸會館係廣州嘅絲綢行業博物館嘅錦綸會館，除咗成日整嘅絲織行業歷史展覽之外，重養咗好多蠶蟲而整出嚟嘅蠶繭，等觀眾睇吓絲綢係點整嘅。

## 攷
* 錦綸會館 中国古代海上丝绸之路古迹之一 360个人图书馆
* 锦纶会馆嘅介绍 百度百科
* 廣州錦綸會館今昔 廣東新聞網
* 锦纶会馆 新浪
* 廣州市錦綸會館：全市唯一近代專業會館 中國評論新聞網
第7屆斯里蘭卡總統選舉

**第7屆斯里蘭卡總統選舉**喺2015年1月8號喺斯里蘭卡舉行。

## 結果
反對黨斯里蘭卡統一國民黨嘅西里塞納以51.28%嘅票數打底咗攞到48%票數嘅執政黨統一人民自由聯盟嘅拉賈帕克薩。選舉結束之後拉賈帕克薩亦都認自己輸咗。

## 攷

07
類:2015年選舉
薄血藥

**薄血藥**（又叫**薄血丸**），學名**抗凝血藥**、**抗凝血素**或**抗凝血劑**，係種防止血液凝住嘅藥，主要防血栓塞，又或者喺輸血或將血液送去化驗時用。
## 例
*華法林 (Warfarin)
啞鈴

**啞鈴**係舉重健身用嘅器材，形狀係中間有條橫杠做手柄，左右兩邊係一樣重嘅金屬圓盤。可以一隻咁用，亦都可以一對咁用，左右手各一隻。
壓力煲

**壓力煲**係種煮食架生，原理係將個煲入面壓力加大，提高咗水嘅沸點，就可以加快煮嘢嘅速度。
軍帽

**軍帽**係種帽，前面有帽沿，同鴨嘴帽幾似，由軍人、警察同各種軍裝紀律部隊戴。

## 相

File:Dt Zollmuseum HH Zollmütze Niederlande.jpg|


## 睇埋
*軍用頭盔

## 拎
*https://listado.mercadolibre.com.uy/cantinas-militares-ejercito-uruguay-gorros
祖利亞·馬蘭達

**祖利亞·馬蘭達**（；；）係一位已經死咗嘅比利時足球員，喺比利時布魯塞爾出世。司職後中場。佢曾經效力過德國甲組足球聯賽嘅禾夫斯堡。

佢喺2015年1月10號喺德國北邊揸車嗰陣，遇到車禍死咗。

## 死
喺2015年1月10號當地時間15:35分（UTC+1），馬蘭達坐喺一部帶有後座嘅SUV汽車，喺德國北邊嘅阿斯達地區嗰度出現失控，撞咗落路邊嘅欄杆，跟住撞埋落樖樹度，而馬蘭達就成個人從車嘅後座嗰度飛咗出車出面。而調查啲差佬就話佢之所以發生交通事故而死，係冇帶好安全帶先至搞成嘅。
根據差佬記錄，佢之所以發生交通事故嘅另一面係由於落緊雨嗰陣揸車揸得太快（因為出事嗰日嘅天氣係橫風橫雨嘅）。

## 註

## 出面網頁

類:比利時足球員
類:里爾球員
類:禾夫斯堡足球會球員
類:交通意外死者
和業廣場

**和業廣場**（，）；喺起緊間大樓嗰陣嗌過**和泰廣場**（；）；規劃嗰陣嗌過**廣州康王中心**（；）嘅名；佢係中國廣東省廣州市嘅其中一間有商務、金融、休閒、娛樂、餐飲、辦公喺埋一齊嘅超甲級寫字樓同綜合性商場，喺荔灣區龍津東路同康王中路嘅交界東南邊。

## 負責方
呢間大廈係由廣東泰記和天投資有限公司嚟負責開發，廣州市和泰物業服務有限公司嚟負責起呢間大樓。

## 逳手同落成時間
和業廣場喺2007年9月開始逳手起，2009年5月起好。

## 性質
*佔地面積
*:全體面積：13935㎡
*:建築面積：85244㎡
*樓層
*:地上26層樓、地下3層樓
*高度
*:99.7m

## 事件
### 政府強拆間屋？
其實喺起呢間廣場之前，有粒釘戶一直霸咗喺度，而且一霸就霸咗3年咁耐先至俾人拆咗。因為2003年7月31號，嗰時廣州市荔灣區建設局經過市規劃局批准話可以用得呢嚿地。甚至到咗2004年3月17號，廣州市國土資源同埋房屋管理局都批准咗荔灣區建設局嘅拆遷行為。喺2004年下半年，龍津東路同康王中路嘅交界東南邊嗰嚿地皮嘅442間拆遷户入面，除咗龍津東路606同604號嘅住户之外，其它都順利搬走嗮。喺強拆之前，荔灣區法院執行局領導、執行法官曾經去過同警告過呢兩間嘢嘅珠海10幾次，點知幾次都俾屋主屌，就話一定要「四同」（地段、面積、方向、及新舊程度都一樣）嚟安置，唔係嘅話，畀間「古希臘神廟」都唔制，甚至重寫埋遺書嚟點着煤氣樽嚟自殺。由於屋主係都要夾硬嚟，搞到荔灣區政府嘅有關工作人員成日都帶咗好多種安置方案嚟同佢一齊傾，但屋主話呢啲係發嗑瘋，甚至重掟嗮同安置方案有關啲嘢出去，重喺屋外2樓窗臺打出咗「荔灣區政府要求強拆我屋！！慘！慘！慘！」嘅標語。到咗2007年5月8號佢都冇搬走，就喺嗰年6月15號，荔灣區法院就按法定程序嚟強制拆佢間屋，就將屋主一家大細安置喺荔灣區康王中路嘅惠城花園入面。由於現場有三個人喺度搞潑H<sub>2</sub>SO<sub>4</sub>同噴唔明嘅氣體嚟抗法，搞到法院依法將佢哋司法拘留。由於呢單事件俾好多廣州嘅街坊關注咗，結果俾人話成係「成個廣州入面，最巴閉嘅釘子戶」。而呢兩間嘢卒之喺2007年6月15號17:00當場拆嗮。

## 註

## 出面網頁
* 和业广场官网
** 和业广场简介
* Guangzhou Heye Plaza 广东省设计研究院
* 广东泰记投资有限公司网站
第6屆斯里蘭卡總統選舉

**第6屆斯里蘭卡總統選舉**喺2010年1月26號喺斯里蘭卡舉行。

## 結果
由現任總統馬欣達·拉賈帕克薩打低咗對手，成功連任做第二次斯里蘭卡總統。

## 攷

06
類:2010年選舉
第1屆斯里蘭卡總統選舉

**第1屆斯里蘭卡總統選舉**喺1982年10月20號喺斯里蘭卡度舉行。

## 結果
由斯里蘭卡統一國民黨嘅朱尼厄斯·理察·賈亞瓦爾德納以3,450,811票贏出呢次選舉。

## 攷

01
類:1982年選舉
第4屆斯里蘭卡總統選舉

**第4屆斯里蘭卡總統選舉**喺1999年12月21號喺斯里蘭卡度舉行。

## 結果
由統一人民自由聯盟嘅錢德里卡·班達拉奈克·庫馬拉通加以4,312,157票贏出呢次選舉。

## 攷

04
類:1999年選舉
第5屆斯里蘭卡總統選舉

**第5屆斯里蘭卡總統選舉**喺2005年11月17號喺斯里蘭卡度舉行。

## 結果
由統一人民自由聯盟嘅馬欣達·拉賈帕克薩以4,887,152票贏出呢次選舉。

## 攷

05
類:2005年選舉
倫敦政治經濟學院

**倫敦政治經濟學院**（**The London School of Economics and Political Science**）係英國倫敦一間大學級數嘅學府，1895年創校，專注政治學、經濟學等等嘅社會科學。
協和電影公司

（）係香港舊時一間電影公司，1972年開張，由當時出名武打巨星李小龍同嘉禾電影創辦人鄒文懷夾份開，李小龍後期嘅電影都有佢份搞。

## 電影
* 猛龍過江（1972年）
* 龍爭虎鬥（1973年）
* 死亡的遊戲（拍唔嗮，最後改編成死亡遊戲）
* 李小龍的生與死（1973年）

## 出面網頁
* Hong Kong Cinemagic - 協和電影公司
* 互聯網電影資料庫 - 協和電影公司
第3屆斯里蘭卡總統選舉

**第3屆斯里蘭卡總統選舉**喺1994年11月9號喺斯里蘭卡度舉行。

## 結果
由統一人民自由聯盟嘅錢德里卡·班達拉奈克·庫馬拉通加以4,709,205票贏出呢次選舉。

## 攷

03
類:1994年選舉
第2屆斯里蘭卡總統選舉

**第2屆斯里蘭卡總統選舉**喺1988年12月19號喺斯里蘭卡度舉行。

## 結果
由斯里蘭卡統一國民黨嘅拉納辛哈·普雷馬達薩以2,569,199票贏出呢次選舉。

## 攷

02
類:1988年選舉
澳門理工大學

**澳門理工大學**（；），簡稱**理大**，縮寫或，喺1981年成立，係澳門一間公立、多學科、應用型嘅高等院校。大學校訓係「普專兼擅，中西融通」，方針係「教學與科研並重」，理念係「紮根澳門，背靠祖國，面向世界，爭創一流」。

大學喺成立嗰時係東亞大學理工學院，後來喺1991年9月16號**澳門理工學院**（；），縮寫或），2022年3月1號改成而家個名。

澳門理工大學設有應用科學學院、健康科學及體育學院、語言及翻譯學院、藝術及設計學院、人文及社會科學學院、管理科學學院，有多元化嘅學科體系，開辦藝術文創、資訊科技、工商管理、公共管理、社會服務、健康醫學、體育科學、語言翻譯等唔同範疇嘅學士、碩士同博士學位課程，致力培育具有全球視野嘅高素質專業人才。大學積極推展各項學術評鑑工作，優化教育素質。喺院校評鑑，大學以「充滿信心」嘅評級，成為澳門第一間通過咗英國評鑑嘅高等院校。喺課程評鑑方面，已先後喺唔同學術領域通過咗高等教育教學評估中心、葡萄牙、英國、英國工程委員會、、新西蘭大學學術質量評鑑局，以及等權威組織嘅課程評鑑同專業認證。同時，大學亦係澳門第一間獲得「國家級教學成果獎」、全國唯一兩度獲得「亞太教育質量獎」嘅高等院校。

## 睇埋
*澳門大學一覽

## 參考
霍元甲 (電影)

《**霍元甲**》係2006年一套中港合拍嘅電影，由李連杰扮演近代武術家霍元甲。
碧姬公主

**碧姬公主**係任天堂馬利奧系列遊戲嘅女主角，最早期遊戲設定入面，男主角瑪利奧就係為咗要救返佢而展開一系到嘅冒險。

碧姬公主喺遊戲入面成日俾庫巴綁架去佢嘅城堡道，需要瑪利奧去救返佢出來，不過喺《瑪利歐大電影》入面係碧姬公主救返瑪利奧同路易治。
金曲

**金曲**，係指深受大眾歡迎嘅流歌，亦可以係：
*勁歌金曲，香港音樂節目，有每星期金曲排名，每年年底亦會有金曲獎同金曲金獎
*金曲獎，台灣音樂大獎，每年頒一次
颱風溫黛 (1962年)

**颱風溫黛**（**Typhoon Wanda**）係1962年西北太平洋一個熱帶氣旋，1962年太平洋颱風季第16個命名嘅風暴。亦係二戰後到而家吹襲香港最強嘅颱風，釀成183人死、388人傷、108人失蹤。

## 影響
### 英屬香港

*當地懸掛嘅最高風球：
*最接近當地時間：1962年9月1號朝早9點50分（夏令時間，即香港時間+1小時，即UTC+9時區）
*最近當地位置：天文台總部之西南偏南約20公里（掠過香港境內）
愛民邨

**愛民邨**係香港房屋委員會轄下一個公共屋邨，喺香港九龍何文田東南部（十二號山），1974年開始入伙，一共有12座樓。

12座樓包括昭民樓、頌民樓、康民樓、衛民樓、敦民樓、德民樓、新民樓、信民樓、嘉民樓、保民樓、禮民樓同建民樓。
習李體制

**習李體制**係中國共產黨嘅中央第五代政治體制，「習」指習近平，「李」指李克強。習近平接替胡錦濤做中共中央總書記，李克強接替溫家寶做國務院總理，成為第五代領導集體嘅領軍核心人物所以叫做「習李體制」。

習近平喺中共十七屆五中全會上面被增補做中共中央軍事委員會副主席，沿襲胡錦濤嘅接班方式，李克強就做中華人民共和國國務院黨組副書記、中央財經領導小組成員，又負責政府多項重要工作；加埋兩個領導人外訪嘅規格都達到國家元首同政府首腦級數，所以通常媒體猜測「習李」接棒「胡溫」基本無懸念。

2012年11月15日中共十八屆一中全會，習近平當選中共中央總書記、中央政治局常委（排名第一），李克強再入選中央政治局常委（排名第二），標誌住「習李體制」正式形成。

中共第十八屆中央政治局常務委員會委員人數精簡做七個，其他五個按次序排列分別係：張德江、俞正聲、劉雲山、王岐山同張高麗。根據退休年齡限制，如無意外，只有習李二人可以喺2017年中共十九大連任政治局常委。
中國臺灣

**中國臺灣**（）係幾有政治拗數嘅用語，用嚟話臺灣係「中國」嘅領土，而呢個「中國」並唔係指實際控制臺灣嘅中華民國，而係指控制緊成個中國大陸嘅中華人民共和國。呢個用語係話清臺灣係中華人民共和國嘅一部份，矮化甚至當中華民國政府冇到。

## 睇埋
*中國香港
*中華臺北
*臺灣問題
*臺灣省 (中華人民共和國)
引渡

**引渡**係一種法律程序，指主權國甲向主權國乙移交被主權國乙懷疑犯罪或者已經定罪嘅人。

主權國之間通常要事先簽徂協議先至可以提出引渡。如果主權國乙認為某個違反徂主權國乙法律嘅罪犯或嫌疑人（通常係喺主權國乙境內犯罪之後逃亡嘅人）喺主權國甲境內，就可以向主權國甲提出引渡請求。主權國甲可以拘留爾個罪犯或嫌疑人，然後啓動相關嘅法律程序，但係將唔將罪犯或嫌疑人移交畀主權國乙，主權國甲有最終嘅話事權  。

## 參考



## 睇埋

*葛柏
*賴昌星

類:國際法
陛下

**陛下**係對包括中國皇帝、日本天皇等，皇帝同女皇帝嘅敬稱，後嚟又引伸到對其他君主嘅敬稱。喺日本，明治維新之後皇室典範對陛下（へいか heika*）嘅稱謂做咗相關嘅制定，除咗天皇之外，三宮后位（皇后、皇太后同太皇太后）都適用陛下嘅敬稱。此外，Majesty作為陛下嘅等義詞，係國際外交上對君主制國家元首同佢法定配偶嘅敬稱。
廣州市南海中學

，之前嗌過**廣州市第十一中學**，係中國廣東廣州一全日制中學，1904年成立，位置喺荔灣區西華路460號。佢嘅前身係由南海學宮演變成而家嘅大型中學校。

## 校服色

*長袖：
*:衫：，中間有條上下嘅線條，左右對稱，袖口有線。
*:褲：純
*風褸：相間，上下。
*短袖：
*:衫：，中間有條上下嘅線條，左右對稱，有領冇紐扣，兩邊嘅袖冇折痕。
*:褲：純
喺1992年9月～2009年7月間，校服用過嘅品種。

## 史
### 成立初期

其實呢間學校喺清光緒29年（1904年），嗰時嘅西湖書院（而家係廣州市西湖路360號嗰頭）係一間名嗌「南海中學堂」嘅館舍，而校長就俾朱世疇做咗。直到1910年先至搬咗去蘆荻巷嘅報資寺舊址（而家西華路460號呢度）。甚至喺1912年改咗名嗌南海中學校。
### 學校話搬走？
喺1922年，南海縣當局就諗住將南海中學停辦，後嚟有好多位喺度猛咁爭，結果南海縣先至話凈係留返南海中學，而師範嗰間就唔好彩，起咗喺佛山入面，但南海縣政府就每年唔再向南海中學出錢。而去咗香港嘅南海商會首腦——李右泉同埋馮香泉，就成立咗南海中學校董會，喺跟住嗰卅幾年入面負責厝辦學經費。 
### 抗日戰爭時期，學校一度停辦。
喺20世紀30年代，學校就攞咗廣東省教育廳頒發出嚟嘅獎，甚至喺鄉下開過鄉村師範學校。但係抗日戰爭嗰陣唔好彩，南海中學啲學校是先後去咗佛山南海泌沖、麻奢、北村、中山前山（而家係珠海市斗門區前山）、澳門呢啲地方避難。 喺1937年，嗰時南海中學變成民國最巴之閉嘅9間中學入面其一中學。但喺1941年香港淪陷之後，呢間學校停辦咗一段時間直到1945年先至恢復返。
#### 所謂「萬善中學」
喺1939年，由於萬善識字班嘅成立，先至多咗萬善學校出嚟。而呢間學校就喺1年之後（1941年）成立咗初中部，而校址就喺豐寧路（而家係人民中路）嗰邊。而呢間學校喺1953年先至合併咗。
### 恢復返間學校
喺1945年，由於南海中學返嚟廣州嗰度搞，嗰時西華路嘅校址就俾法商學院借咗，而啲學生冚唪唥去嗮南海學宮度上課，直到1947年2月份嘅法商學院搬走咗先至入返嚟。
### 中華人民共和國成立咗之後
由於南海中學知萬善中學喺廣州入面搞，結果佢喺1953年同萬善中學合併咗，重改咗名嗌「廣州市第十一中學」。喺1962年，由於有好多海外華僑同港澳賢達都撐同埋幫手，就喺南海區西樵山鳳地搞咗間南海華僑中學出嚟。
### [[文革]]時期
喺1968年，雖然受到破四舊嘅思想影響，但係「廣州市第十一中學」個名就一直都冇變過。而十一中校區同南海中學甚至喺1969年10月到咗鐘落潭茅崗白土村搞咗間學農分校，後嚟嗰間學農分校喺1977年停辦。而十一中校區嘅喺1975年畀咗荔灣區教育局去睺實。
### 改革開放之後
雖然話嗰時辦學條件好簡陋，但係冚唪唥啲學生仔都好搏吓，就喺1978年7月嘅第一年高考入面攞咗荔灣區最好嘅中學成績。雖然話學校甚至喺1980年9月畀返廣州市教育局嚟睺實，但係到咗2000年8月先至又畀返荔灣區教育局去睺實。喺2000年11月就升級成廣州市一級學校，到咗2005年7月又變成廣東省一級學校，而高中部喺2006年9月先至搞好。喺2006年9月，學校將之前用咗53年嘅「廣州市第十一中學」嘅名改返之前嗌「廣州市南海中學」嘅名。

## 學校攞過嘅獎
呢間學校攞過以下呢啲獎：
*廣東省文明學校
*廣東省普通高中新課程實驗樣本校
*廣東省中小學現代教育技術實驗學校
*廣東省綠色學校
*廣東省體育傳統專案先進單位
*廣東省中學生體育協會理事校
*廣東省中學生社會實踐活動評比一等獎
*廣東省衛生工作先進單位
*廣東省三優聯評最佳組織獎

## 同佢有關嘅正文
* 南海學宮
* 學宮街
* 南海西樵中學

## 註

## 連出去
* 黉宫起源
* 百年历程，辉煌南中

類:荔灣區
廣州中學一覽

呢度寫嘅係成個廣州市地區入面，出現過嘅公立、私立同民辦嘅普通中學、職業中學（中專）同技術學校。

呢度寫嘅學校就係按而家喺邊個位同當地嘅學校名嚟搞。如估佢試過搬走嘅，就按而家間學校喺邊，如估係改咗名嘅就按最新嘅校名嚟寫。

## 中學一覽
### 按編碼嚟排
 之前有呢間嘢但而家合併咗&nbsp;
 重喺度辦緊但改咗名嘅&nbsp;
 已經停辦或拆咗&nbsp;
 性質變咗&nbsp;
 從未辦過呢間學校或已好難查證&nbsp;
 之前試過停辦但後嚟復辦嘅&nbsp;
#### 順序數字
廣州地區出現帶數字做名嘅學校係從1966年文革爆發之後，受到破四舊浪潮影響而形成嘅產物。而家有啲學校改返之前嗌過嘅名，亦有啲學校改咗第啲新名或轉型成其它機構、取消或合併咗。

#### 帶有「鐵」字頭嘅順序數字

#### 帶有「從化區」字頭嘅順序數字

#### 帶有指定鎮或街道名頭嘅順序數字
;九龍鎮

;太平鎮

;鐘落潭鎮

;太和鎮

### 唔用數字編碼
 之前有呢間嘢但而家合併咗&nbsp;
 重喺度辦緊但改咗名嘅&nbsp;
 已經停辦或拆咗&nbsp;
 唔隸屬同一機構&nbsp;

呢啲學校用嘅都係漢字名，未試過受破四舊浪潮而改成其它帶數字名嘅學校，呢啲學校唔限制任何人種入學。

### 中小學配套
 之前有呢間嘢但而家合併咗&nbsp;
 重喺度辦緊但改咗名嘅&nbsp;
 已經停辦或拆咗&nbsp;
 唔隸屬同一機構&nbsp;
 該校凈收指定國籍或人種學生&nbsp;

### 中專或技校

## 註同攷
;註

;攷

## 出面網頁
* 广州市教育局


類:廣州一覽
廣州市第25中學

**廣州市第25中學**係中國廣東省廣州市一間冇咗嘅完全中學，喺越秀區文德路19號。學校喺2009年同13中合併後消失咗，今日原址係文德南路小學嘅一部分。

## 史

其實呢間學校之前係1925年起嘅廣東大埔同鄉會。喺抗日戰爭嗰陣就變咗廣東省女子師範學校，1945年日本投降之後改名做「華南中學」。喺中華人民共和國成立咗之後無耐，再改名做「萬川中學」同「廣州市第十三中學分教處」；1955年正式改名做「廣州市第廿五中學」。

1985年，呢間學校嘅高中部同廣州市紡織工業局一齊搞咗間廣州市紡織職業高中。喺1991年，由於呢間學校嘅高中部分咗畀職中嗰頭，所以高中部改名做「廣州市第二服裝職業高級中學」，而初中校區繼續係叫「廣州市第廿五中學」。

廣州市第二服裝職業高級中學喺2002年停辦。2009年，越秀區教育局整合教育資源，將廣州市第廿五中學併入13中，「廣州市第廿五中學」嘅校名成為歷史。

## 睇埋
* 廣州市第13中學
* 文德南路小學

## 攷
* 广州市第二十五中学 互动百科
* 广州市第十三中学（含原13中、39中、25中）校友理事会成立公告 广州市第十三中学
* 我曾经也是广州市二十五中的学生（转） 【人人分享-人人网】

類:停辦咗嘅廣州中學
彭麗媛

**彭麗媛**（；；），中華人民共和國山東菏澤鄆城人，中国女高音歌唱家、中共中央總書記習近平嘅現任老婆（第二任）、歌劇表演藝術家、當代民族聲樂代表人、中國民族聲樂學派創建者之一、又係中國第一個民族聲樂碩士、中國人民解放軍藝術學院院長、少將軍銜（2012年7月由文職幹部改授）、一級演員、北京大學兼職教授、解放軍藝術學院同埋中國音樂學院博士生導師。

彭麗媛同習近平喺1986年年底經朋友介紹而相識，1987年9月1號喺廈門結婚，有一個女叫習明澤，喺1992年6月27號出世，中學嗰陣喺杭州外國語學校讀書，後嚟去咗美國哈佛大學讀書；2008年汶川大地震嗰陣曾經用志願者嘅身份去四川綿竹漢旺東汽小學，參加搶救傷者同心理輔導。彭麗媛個老豆彭龍坤曾經係鄆城縣文化館館長，因為喺臺灣有親人嘅問題，喺文化大革命嗰陣被判罰勞動改造，2009年病逝。老母係鄆城縣豫劇團嘅戲曲演員。

## 出面網頁

類:習仲勲家族
類:中國音樂家協會副主席
類:女高音‏
廣州市第36中學

**廣州市第36中學**係中國廣東省廣州市入面，一間冇咗嘅完全中學，喺荔灣區文昌南路西邊嘅舊寶華以南，曾二巷以北同寶華大街東邊嘅位。呢間學校喺1954年創立，2005年5月因為同廣州市第廿四中學合併就取消咗。而家嘅卅六中校區係俾廣州市荔灣區立賢學校中學部霸咗。

## 睇埋
* 廣州市第廿四中學
* 廣州市荔灣區立賢學校

## 註

類:停辦咗嘅廣州中學
京哈鐵路

}

|}
|}
**京哈鐵路**（），又嗌**京哈綫**（），係從中國北京到黑龍江哈爾濱嘅國有鐵路綫，分屬北京鐵路局、瀋陽鐵路局、哈爾濱鐵路局，全長1257公里，連結住北京站（喺東城區）同埋哈爾濱站（喺南崗區）。個名度，京指北**京**，哈指**哈**爾濱。

呢條鐵路有新舊綫，而家行嘅綫係從2006年12月31號起，京秦鐵路（北京～秦皇島）、秦瀋客運專綫（秦皇島～）、哈大鐵路嘅中北區間（瀋陽北～哈爾濱）呢三段合埋嘅。原先北京～天津嗰段舊綫而家併入去京滬線。

京哈鐵路係中國鐵路網嘅緊要骨幹，作爲主要幹線係「五縱三橫」之一。佢亦係中國東北嘅緊要鐵路，呢條幹線鐵道通過中國最大嘅工業地帶。而家大多數往來北京同東三省嘅列車運京哈鐵路走，得少部分運天津行。

## 史
京哈鐵路開通之時，係由京奉鐵路（北京─瀋陽）同南滿鐵路（瀋陽─長春）、中東鐵路（長春─哈爾濱）組成嘅，喺1912年接通。

京奉鐵路一開始時係（唐山開平─胥各莊），係中國第一條自辦鐵路，喺光緒七年（1881年）6月動工，當年11月開通。1888年8月，唐胥鐵路延伸去天津，改叫唐津鐵路；1893年，唐津鐵路延伸到臨榆（山海關），變成津榆鐵路；1897年繼續延長到北京城外嘅馬家堡；1898年10月，京榆鐵路延長到奉天（而家瀋陽），改口做**關內外鐵路**；1901年，借津蘆鐵路（天津─蘆溝橋）延伸去北京嘅正陽門東站，呢個車站喺之後嘅1906年落成；1907年8月，關內外鐵路改名爲**京奉鐵路**。宣統三年（1911年），奉天城站開通。1912年京奉鐵路通車，同時同日本人控制嘅南滿鐵路接通，亦即接通咗京哈鐵路。

而瀋陽到哈爾濱呢段同而家哈大鐵路重合，佢嘅鋪設史可以睇東清鐵路。喺1905年日本贏咗日俄戰爭後，日本控制咗長春以南嘅東清鐵路，並且將控制嘅部份改名做南滿鐵路，而長春以北嘅部份繼續畀俄國掌控，無改名，不過民國成立後，大清東省鐵路改做中國東省鐵路，順勢俄國控制部份變名做中東鐵路。

而民國以後，北京到瀋陽嘅路段改過好多次名，1907年開通時叫京奉鐵路（北京~奉天），1928年南京國民政府完成北伐，北京改名做北平，所以改叫**平奉鐵路**（北平~奉天），就係呢年6月4號喺平奉鐵路同南滿鐵路駁位發生皇姑屯事件，炸死張作霖；之後張學良歸順南京國民政府，東北易幟，於是1929年4月奉天省改叫遼寧省、奉天市改叫瀋陽市，於是改叫**北寧鐵路**（北平~遼寧）。1932年滿洲國成立，山海關係當時同內地嘅界綫，於是北寧鐵路拆成兩段：北京到山海關叫**京山線**（日佔時期北平改叫北京，1938年成立華北交通來營運），奉天到山海關叫**奉山線**（滿洲國恢復咗奉天嘅名，呢段由滿洲國鐵營運）。1945年日本戰敗後，蘇聯軍攻佔滿洲國，呢兩段鐵路又再統一爲北寧鐵路；1949年10月中華人民共和國成立，北平改名做北京來作爲首都，於是鐵路又改叫**京瀋鐵路**。

京瀋鐵路經過唐山一帶嘅煤區，嗰帶挖煤令到地下空咗，唐山地震後地質狀況唔穩定，條鐵路又繁忙，咁多車研（白讀音：顏/）過，搞到路基沉地，唔多安全，於是1994年11月11號，胥各莊到坨子頭（而家嘅灤縣站）之間「壓煤改綫」，原本經過唐山站（而家叫唐山南站），新綫改爲經唐山北站（而家叫唐山東站），兜開新綫南面嘅煤區，而原綫改叫唐灤綫（或叫七灤綫）。而到2003年，因爲改造京秦鐵路，京哈鐵路同京秦鐵路嘅路段對調，對調路段係狼窩舖到秦皇島之間。

改咗呢兩次後，京哈綫嘅彎位好大，拖慢車速，於是2006年12月31號起啟用新綫，棄用舊綫，新綫即係由京秦綫、秦瀋客運專綫、哈大綫嘅瀋陽到哈爾濱段合成。而舊綫之中，北京到天津南倉路段併入京滬鐵路，南倉到山海關段改爲津山鐵路，山海關到瀋陽改爲瀋山鐵路。於是京哈綫同津山綫之間有狼窩舖、秦皇島、山海關呢三個重合點。新綫同舊綫間變動最大嘅喺天津：舊綫會通過天津市區，新綫兜開南面市區，運北面嘅薊縣行。

2012年，嗰年改造秦皇島站，就將北戴河～龍家營嘅路段改線，新線喺舊線西便，同津秦客運專綫平行。

## 連接鐵路
*北京站：京滬鐵路、京廣鐵路
*北京東站：（京包鐵路、京通鐵路）
*雙橋站：京承鐵路
*薊縣南站：
*銀城舖站：津山鐵路
*：津山鐵路、京秦鐵路、京山鐵路
*北戴河站：
*秦皇島站：、津山鐵路、津秦客運專綫
*山海關站：瀋山鐵路、津山鐵路
*盤錦北站：溝海鐵路
*：瀋山鐵路
*瀋陽北站：哈大鐵路（瀋大鐵路）、瀋吉鐵路、瀋丹鐵路、哈大客運專綫
*開原站：遼開鐵路
*四平站：四梅鐵路、平齊鐵路
*長春站：、長圖鐵路、長吉城際鐵路
*長春北站：長雙煙鐵路
*陶賴昭站：陶舒鐵路
*哈爾濱站：濱洲鐵路、濱綏鐵路、濱北鐵路、拉濱鐵路

## 站一覽

## 睇埋
*東清鐵路
*哈大鐵路
*華北交通
*南滿洲鐵道

## 註

## 攷

類:中國鐵路
類:北京交通
類:天津交通
類:河北交通
類:遼寧交通
類:吉林交通
類:黑龍江交通
警犬

**警犬**，係幫警隊做嘢嘅狗，執勤嗰陣會有差人帶住，工作包括追截疑犯，同埋搵違禁品或者犯罪證據。

## 睇埋
*門口狗
*導盲狗
導盲狗

**導盲狗**，又叫**導盲犬**，係幫盲人帶路嘅狗，可以提示方向同障礙物位置，好似做咗盲人另一對眼。
## 睇埋
*門口狗
*警狗
*盲公竹
沙灘波

**沙灘波**係稱充氣嘅波，用膠皮做，主要喺沙灘玩嗰陣時用，亦可以做水球或者沙灘排球用嘅波。

## 睇埋
*氣球
*西瓜波
灘

**灘**（）係水邊沈積物沙石嘅岸，用位置分可以分做**[[海]]灘**、**[[河]]灘**、**[[湖]]灘**；用組成物質分可以分做**沙灘**、**石灘**；而可以游水嘅灘就叫**[[泳灘]]**。
泳灘

**泳灘**（），沙灘一種，多數係海灘來，專門為康樂用。泳灘可以游水、海浴、日光浴等。多數有淋身嘅花灑甚至浴室，有更衣室。為安全計，通常設有救生員，有啲海上甚至有防鯊網。

唔少泳灘都為觀光勝地，可謂遊客必到，甚至慕名而來，為地方旅遊業興旺。
門口狗

**門口狗**係指幫人做保安工作嘅狗，多數都係守喺間屋嘅門口度，所以就叫「門口狗」。門口狗認人比較叻，對住生保人會提高警覺，甚至會吠佢。
## 睇埋
*警狗
*導盲狗
快思邏輯

**快思邏輯**（；），學術叫**模糊邏輯**，係邏輯嘅一種，唔同傳統邏輯代數零就零、一就一，快思邏輯可以喺零到一中間有唔同嘅可能性。好多電器都會用到快思邏輯，譬如電飯煲、洗衣機。

好似下圖，係保溫嘅快思邏輯。

## 例子
例如，一個好簡單嘅風扇溫度調節器:

喺傳統邏輯下會咁：
* If 溫度25度 Then 風扇加速

喺快思邏輯就會咁：
* If 温度Is好凍 Then 停止風扇
* If 温度Is凍 Then 風扇減速
* If 温度Is正常 Then 保持而家轉速
* If 溫度Is熱 Then 風扇加速

## 睇埋
*聚類分析
*遊戲 AI
*統計模型
*語義
*原型理論
氣球

**氣球**係種充氣嘅波，通常都用好薄嘅膠皮做，亦有用好薄嘅錫紙做（叫**金屬氣球**）。入面裝嘅氣一係就係空氣，一係就係明顯比空氣輕嘅氫氣或者氦氣（分別叫**氫氣球**、**氦氣球**）。

## 睇埋
*沙灘波
雲尺

**雲尺**係用來畫曲線嘅架生，一套有二至四把。每把有唔同弧度嘅邊，以配合唔同嘅弧形。一般要將弧線分成幾段，逐段畫出接駁而成。雲尺唔可以好似蛇尺噉任意變形，不過固定性比蛇尺好。
武當山

**武當山**（）係湖北地方，喺十堰丹江口嘅一座山，係武當功夫發源地，其中佢嘅古建築群更係世界文化遺產。
西瓜波

**西瓜波**，係香港舊時一種波，出面係有紅白兩色、類似西瓜紋理間條花紋嘅硬膠，入面空心，舊時好多細路都會玩，當佢足球踢。
列卡度·督斯·山度士

**列卡度·督斯·山度士**（；，）係一位已經死咗嘅巴西嘅滑浪選手。佢曾經喺他協鐵辦嘅2012年水塘衝浪挑戰大賽入面，擊敗過劇利史剌他同其它對手而攞咗冠軍。喺上面講到嘅巡迴賽入面，佢雖然話由安迪艾朗斯頒咗最有簡直競爭獎畀佢，但係佢喺2011年嘅衝浪專業巡迴賽（而家係世界專業衝浪巡迴賽）攞咗佢個人生涯入面排行最高嘅第62位。

喺2015年1月20號，佢喺巴西南邊嘅聖達卡坦尼亞州差唔多去到科迪亞羅樸列斯市嘅住所出面俾一位喺已經落咗班嘅差館大頭射死咗，終年24歲。差佬解釋，係因為唔想俾列卡度嗰班人喺佢屋企門口吸毒而射死佢。

## 註

類:巴西運動員
類:滑浪運動員
哈大鐵路

}

|}
|}
**哈大鐵路**（），又嗌**哈大綫**（），係從中國黑龍江哈爾濱到遼寧大連嘅鐵路，分屬哈爾濱鐵路局同埋瀋陽鐵路局（蘭棱站在內以北路段屬哈鐵局，以南屬瀋鐵局；呢條鐵路嘅車站只有哈爾濱站屬哈鐵局管轄，其餘都係瀋鐵局嘅車站），全長962公里。舊時係東清鐵路嘅南段，係中國東北鐵路網嘅骨幹之一，而家從哈爾濱到瀋陽北嗰段係京哈鐵路嘅一部分，因而係東北地方最重要嘅鐵路綫。個名度，哈指**哈**爾濱，大指**大**連。

## 史
1896年，俄國由於喺前年參與三國干涉還遼，結果逼清朝同佢簽咗份《中俄密約》，條約之中畀咗俄國喺東北嘅鐵路鋪設權，之後俄國鋪咗條東清鐵路。1903年1月，東清鐵路嘅南段鋪好，呢一段係由哈爾濱直通旅順嘅支綫，嗌做。1905年，日俄戰爭日本贏咗，長春以南嘅路段改屬日本，兼且改名做南滿鐵路，長春以北到哈爾濱路段繼續屬俄國。

滿洲國成立後，南滿鐵路改屬滿洲國，原先嘅俄國部份改爲滿洲國同蘇聯共同運營，兼且改名爲北滿鐵路，不過1935年時蘇聯將北滿鐵路賣曬畀滿洲國。喺滿洲國時期，哈大鐵路拆成兩段，當時長春係滿洲國都，嗌做「新京」，大連到新京嘅鐵路嗌做，新京到哈爾濱嘅鐵路嗌做。

1945年二戰日本投降，滿洲國嘅鐵路畀蘇聯接收，當年8月，中華民國政府同蘇聯政府簽咗份協定，南滿鐵路同北滿鐵路合併爲中國長春鐵路（中長鐵路），由兩國共管，兼且9月時喺長春成立中國長春鐵路公司理事會。不過1946年中國共產黨嘅東北民主聯軍入東北，4月控制哈爾濱，並喺7月時喺哈爾濱成立東北鐵路總局，而逼到中長鐵路公司嘅理事會搬去瀋陽；11月，蘇聯撤走公司嘅蘇聯職員。由於國共內戰，直到1949年3月鐵路先通返車。

1950年，中華人民共和國同蘇聯簽《中蘇友好同盟互助條約》，蘇聯承諾還返旅順軍港、大連行政權、中國長春鐵路管理權，於是成立中蘇共管嘅中國長春鐵路公司。1952年9月中蘇發表《中蘇兩國關於中國長春鐵路移交中華人民共和國的公告》，喺當年12月31號結束兩國共管，全部畀曬中華人民共和國。收返後，哈大鐵路作爲基礎設施，成爲國家建設嘅大動脈。

## 站一覽

## 睇埋
*瀋大鐵路
*哈大客運專綫

## 攷

類:中國鐵路
類:黑龍江交通
類:吉林交通
類:遼寧交通
類:大連交通
廣州市第47中學

**廣州市第47中學**係中國廣東廣州嘅初中三年全日制中學，1963年開辦，有6個校區，都喺天河區入面。

佢曾經喺1963年秋到2017年暑假前，係廣東省第一批國家級示範高中。

## 校服色

呢間學校（匯景實驗學校）嘅主要校服顏色係呢種。

之前係用過呢啲色：
*（1992年9月——2018年9月）

## 校區
呢間學校嘅6個校區分別喺：
*總校區：五山路賢韻街5號（五山公寓嗰邊）
*初中部：匯景北路40號
*匯景實驗學校：匯景南路5～9號
*龍口校區：龍口中路2號之47
*天潤校區：天壽路20號
*名雅苑學校：體育東路華文街10號

## 歷史
呢間學校喺1963年7月之前，係間石牌小學嘅配套中學。

1963年7月，佢哋就將初中班入面嗰100幾位學生搬到廣州市種苗公司（而家已經拆咗）嘅獵德孵化場度搞教學任務。就係噉，廣州市教育局就將呢間學校改咗名嗌「廣州市第卌七中學」而新出咗一間學校出嚟。

1964年7月又搬到沙河嘅瘦狗嶺嗰度，由廣州市教育局重改咗名嗌「廣州市第五十一中學」。不過「廣州市第五十一中學」嘅名好景唔長，因為1965年嗰陣，校長俾政府捉咗去監倉，搞到51中就一直冇出現過喺廣州入面。甚至間學校重搬咗嚟五山地區嘅雞籠崗嗰度，學校名就變咗「廣州市第卌七中學」重一直用到而家。

1968年開始搞高中。而學校之前係廣州市教育局嚟睺實，到咗1975年又畀返郊區教育局（1990年撤銷咗）嚟睺實。喺1985年9月甚至重畀咗天河區教育局嚟睺實，而時隔半年就俾天河區政府話咗係區嘅重點中學。

1995年4月，學校喺定咗係廣東省一級學校。

2001年俾廣州市政府話咗係中國國家級示範高中。

2002年，呢間學校重攞咗「廣州市綠色學校」嘅稱號返嚟。

2017年3月12號，由於廣州市教育部門確定廣州中學喺同年9月1號開辦，期間亦將呢間學校嘅高中部合併，屆時呢間學校嘅高中部亦成為歷史。同年8月25號，由於廣州中學正式掛牌成立，呢間學校亦降級成初中三年全日制學校。
伍漢持

**伍漢持**（；）係一位中國同盟會嘅會員同時，重係廣東赤十字會（而家係廣東紅十字會）嘅一位創辦人。廣東台山人。佢之前成日都喺民主革命嗰度搞幫手，甚至重參加咗好多次推翻清政府嘅起義。喺辛亥革命之後重做咗中華民國國會議員，但係由於佢反對袁世凱嘅獨裁行為，喺1913年就喺天津俾人殺咗。佢重係中華民國成立之後第一位死咗嘅國會議員。

## 死後

雖然話佢嘅骨灰甇喺1914年就送返廣州，重喺嗰年8月搞埋墓葬，但係呢個墓葬送咗去先烈路嗰頭重同胡漢民葬埋一齊。而呢位烈士嘅夫人——李姵珍同佢啲仔女就喺隔籬辦咗間伍漢持紀念醫院（而家係中山大學附屬腫瘤醫院），但係20世紀70年代尾，由於整闊條東風路先至將個搬走咗，不過就冇見到伍漢持啲骨灰甇響度。到咗2010年嘅中山大學附屬腫瘤醫院話擴建嗰陣，施工隊喺墓地嘅西北邊15米嗰度發現咗伍漢持啲完整骨壇響度，佢為咗保存呢位烈士嘅骨灰等啲後人記得佢，廣州市文物部門就將呢啲骨灰送咗去燕塘嘅粵軍第一師諸先烈紀念墓園入面，重喺2012年先至批准咗將佢搬返嚟之前骨壇西北邊70米嗰度搞返個墓壇（而家東風東路嘅中山大學附屬腫瘤醫院西邊隔籬），而伍漢持嘅骨灰甇就放埋咗喺佢嘅墓葬嗰度。

## 註

類:伍氏
類:台山人
類:中國同盟會會員
廣發銀行

**廣發銀行**（；；）；簡稱**CGB**；中國內地網友成日話佢係「廢行」；佢既係中國內地嘅一間第一批組建嘅股份制商業銀行，又係成個中國內地有比較勁嘅競爭優勢同影響力嘅全國性商業銀行，喺1988年成立。喺2013年嘅英國《銀行家》雜誌入面講嘅全球1,000間大銀行入面（按一級資本）排第118位。喺2011年4月8號之前，佢嗌過**廣東發展銀行**（）嘅名。而呢間銀行總部喺中國廣東省廣州市越秀區嘅東風東路713號（農林下路口嗰頭，廣東省教育廳正對面）。

呢間銀行到2013年尾為止，喺北京、天津、遼寧、黑龍江、上海、江蘇、浙江、福建、山東、河南、湖北、湖南、廣東、四川、雲南、新疆等中國內地16個省（包括埋直轄市同自治區）71個地級或以上嘅城市同澳門特別行政區整咗34間分行同661間營業機構、114間細嘅企業金融中心同13家智慧銀行響度，佢重喺全球128個國家同地區嘅1,687家銀行總部同佢嘅分支機構搞咗代理行嘅關係，佢重係第一間同中國銀聯開咗多渠道、多應用嘅電子支付戰略合作嘅金融機構。

## 註

## 出面網頁
* 广发银行官网

類:中國嘅銀行
廣州賓館

**廣州賓館**（；）；第個名係**廿七層**（）；佢係中國廣東省廣州市嘅一間三星級賓館。喺越秀區泰康路同廣州起義路嘅交界東北邊，隔籬冇幾遠就係海珠廣場同華廈大酒店。呢間嘢喺1968年～1976年4月唔單止俾人話成既係成個廣州入面嘅地標性建築同時，重俾人話成係廣州嘅最高樓；甚至又喺全中國地區甚至俾人話咗係「中華第一樓」嘅同時，重俾人話成係「遠東第一樓」。

## 設計、逳手同落成時間
呢間大廈係由廣州外賓旅馆籌建處嚟負責設計，喺1966年9月由廣州工革委房管系統委員會負責開始喐手起，直到1968年4月先至起好。

## 性質
*高度：86.51米
*樓層：27層樓
*佔地面積：4500m²
*建築面積：36000m²

## 酒店嘅設施
廣州賓館入面有351間客房（包括套房）、2間餐廳同埋一間多功能宴會中心、5個大大細細嘅會議室同埋商務中心。酒店重整咗桑拿按摩、沐足、棋牌、時裝精品同商場等配套設施響度。

## 附近嘅交通
*巴士：
*:海珠廣場（僑光西）站、海珠廣場（僑光東）站、起義路站、泰康路站
*地鐵：
*: ：海珠廣場站

## 出面網頁
* 广州宾馆网站
* 广州市广州宾馆有限公司

## 攷
* 广州宾馆——六十年代国内最高的楼房
* 广州建筑君们,究竟是谁构建了我们的天际线? 
* 广州宾馆简介
* 8个广州历史最高楼，在广州的你到过哪几个？
* 广州宾馆也有系列章
* 广州宾馆 为接待广交会外宾羊城建起中华第一楼
椒鹽鮮魷

**椒鹽鮮魷**係一味炸魷魚嘅小菜，香港大牌檔最耍家，澳門、廣東地方酒樓亦有得賣。常見整法係先將魷魚用鹽、糖、胡椒粉撈勻，再撲層薄生粉，之後落鑊炸到金黃色，跟住爆香蒜頭同紅椒粒，將魷魚同椒鹽落鑊兜勻，就可以上碟。

椒鹽鮮魷香脆可口，所以最啱送酒。另外，鮮魷可以用其他食材取代，好似九肚魚、賴尿蝦、大蝦、排骨同豆腐。
九肚魚

**九肚魚**（***Harpadon nehereus***），又叫**印度鐮齒魚**，係合齒魚科龍頭魚屬嘅魚，亦係一種食用魚。廣東人會用炸香撈埋椒鹽食。

## 邊度搵到
九肚魚分佈喺印度西太平洋區，包括印度洋、中國、日本、印度尼西亞、馬來西亞、朝鮮半島海域，西面最遠去到非洲東岸，係沿海中下層魚類。
大蝦

**大蝦**，又叫**明蝦**、**蝦碌**，係種比較大隻嘅食用蝦，品種通常都係對蝦。

西式做法包括「大蝦鮮果沙律」等；中式做法包括「生汁明蝦球」、「茄汁大蝦」、「椒鹽蝦碌」等。
廣東革命歷史博物館

（），又叫（），係中國廣東省廣州市嘅一間革命歷史博物館，喺越秀區烈士陵園嘅西門南邊冇幾遠嗰度。佢重係廣東省同廣州市嘅愛國主義教育基地同埋廣州市嘅黨員教育基地。呢間建築係由1909年9月份嘅廣東諮政局演變而成嘅。

## 歷史

### 清末同民國時期

喺1909年9月，嗰時清政府諗住整憲法出嚟，結果就揀咗喺而家嘅烈士陵園嘅西門南邊冇幾遠嗰度起咗間廣東諮政局出嚟。就喺呢兩年入面先後提過同彈劾官吏、社會治安、教育同工商有關嘅147件議案。喺1911年11月嘅武昌起義之後，廣東入面各個界嘅代表就喺呢度搞集會宣佈脫離清政府而成立咗廣東軍政府出嚟。之後廣東諮政局就先後攞咗嚟做廣東省議會同非常國會嘅辦公地。中華民國成立咗之後，呢度先後都攞咗嚟做廣東省臨時議會同正式議會嘅地區。

呢度曾經都出國震驚全中國嘅大事——分別係1917年嘅護法國會同議員嚟咗廣東，搬咗入去廣東省議會嘅同時，孫中山都喺1917年同1921年俾人揀咗甚至宣埋誓做中華民國軍政府海陸軍大元帥同中華民國政府嘅非常大總統。喺1925年9月底到1926年12月，呢度曾經變咗中國國民黨中央執行委員會嘅地區。嗰時國共兩黨入面好多位出名嘅人（例如宋慶齡、何香凝、汪精衛、胡漢民、徐崇智、蔣介石、譚延闓、毛澤東、劉少奇、周恩來、譚平山、李富春、及鄧穎超等人）嚟過呢度做嘢或搞活動。喺1926年，中國國民黨第二次全國代表大會、第三次全國勞動代表大會、中國國民黨政治講習班同埋婦女運動講習所、華僑運動講習所、及中國國民黨廣東省第二次代表大會等一系列好緊要嘅大會就喺呢度開過。而喺嗰年之後，呢度曾經變咗中國國民黨廣東省黨部、廣東省參議會所、建國粵軍司令部、黃埔同學會、中國國民黨中央政治廣州分會、廣東省議會嘅開會地區。

### 中華人民共和國成立咗之後
*1949年11月：中國新民主主義青年團華南工作委員會就喺呢度搞過。
*1959年10月1號：廣東革命歷史博物館先至正式成立。嗰日重第一次對外開放，搞咗一系列同廣東人民革命鬥爭有關嘅展覽。
*1966年6月：由於爆咗單文化大革命，博物館就閂咗門差唔多成14年咁耐，直到1980年3月先至恢復返。
*1986年：間博物館就修改咗啲展覽嘅嘢，而第二年（1987年）就正式開放。
*1993年：由於博物館俾政府話咗係危樓，結果又要閂門嚟裝修。而政府啲人喺1994年負責出錢嚟裝修返間嘢。
*1996年7月23號：呢間嘢俾廣州市編制委員會嘅批准，喺原嚟廣東革命歷史博物館嘅基礎度再搞多間廣州近代史博物館。
*1999年10月：廣州近代史博物館正式對外開放，喺嗰日重搞咗《近代廣州系列》嘅展覽出嚟。
*2006年5月：廣東諮政局舊址俾國務院話咗係全國重點文物保護單位。
*2010年：博物館重加咗一啲同廣州歷史有關嘅觸控遊戲出嚟。畀多啲觀眾嚟關注近代廣州嘅人文歷史。

## 建築風格
呢間嘢係一間中西合璧嘅羅馬式議會建築，入面有主樓、石拱橋同埋荷花池。其中主樓嘅佔地面積有2500平方米，間樓有兩層樓高，屬於磚木、鋼樑柱結構，而大門就係弧形門廊，中間重整咗4條歌德式柱。呢度之前有條去中山三路嘅大門，但係喺1998年嗰陣拆咗。而家出入博物館都係喺陵園西路嘅細廣場入面條路仔先至可以入到去，或者係兜烈士陵園嘅正門或西門入去都得。而廣東革命歷史博物館同廣州近代史博物館都喺同一間嘢入面。而呢間嘢嘅牌上啲字係由1959年嗰時嘅葉劍英嚟負責寫嘅。

## 整咗嘅展覽

呢間嘢入面有詳細講咗1840年到1949年之間，廣州嘅政治、經濟、衛生、教育、文化同民俗等各方面嘅歷史。入面分開咗兩部分：

### 第一部分：《百年風雲》
百年風雲展覽喺博物館嘅一樓嗰度搞，主要係介紹咗鴉片戰爭到1949年呢1個世紀以嚟，廣州人民為咗抵抗外國侵略者同埋改嗮舊中國搞嘅艱苦鬥爭。入面包括咗呢啲比較緊要嘅歷史事件：
*林則徐禁煙
*三元里抗英鬥爭
*洪秀全嘅早期反清活動同康有為宣傳嘅維新變法
*三·二九起義
*廣州起義
*廣州解放

### 第二部分：《日益近代化嘅中心城市》
日益近代化嘅中心城市展覽喺博物館嘅二樓嗰度搞，主要係介紹咗廣州嘅經濟、文化、教育、醫療、民間工藝、城市建設、工農業發展、及社會風情等呢啲嘢，重話咗廣州慢慢噉行去現代化都市嘅嘢。而展覽就分別搞咗：
*800幾件文物
*270幾張相
入面重用咗電子多媒體等手段嚟搞咗喺廣州起義嗰時，蘿蔔頭同廣州公安局一齊PK，同埋日本仔打廣州嘅場景。

除咗呢啲之外，入面重搞咗同呢啲有關嘅嘢：
*嶺南文化中心
*都市建設
*南方商貿城市
*近代工業嘅發展
*城鄉型農業

## 附近嘅交通
*巴士、電車：
*:烈士陵園站
*地鐵
*:：烈士陵園站

## 睇埋
*孫中山
*黃興
*廣州起義烈士陵園
*中山紀念堂 (廣州)
*黃花崗七十二烈士墓
*孫中山大元帥府紀念館

## 出面網頁

*广东革命历史博物馆／广州近代史博物馆官方网站

類:廣州博物館
伍漢持墓

**伍漢持墓**（）係中國廣東省廣州市嘅其中一個墓葬地區，喺越秀區東風東路嘅中山大學附屬腫瘤醫院西邊隔籬。呢個墓地喺2008年俾廣州市政府話咗係市級文物保護單位。

## 主要紀念對象

伍漢持係中國紅十字會嘅一位創辦人兼中國同盟會會員，之前參加過廣州起義同三·二九起義、廣州光復戰役。佢喺中華民國成立咗之後就做咗國會議員。由於佢喺天津度反對袁世凱嘅獨裁統治，結果俾人殺咗。結果佢變咗民國時期，第一位死咗嘅國會議員。

## 史
喺伍漢持死咗之後，條鹹魚就運返嚟廣州度葬咗喺冇乜人知嘅地區，甚至喺20世紀70年代尾嘅東風路整闊嗰陣重搬走埋。直到2010年，嗰時嘅中山大學附屬腫瘤醫院嘅施工隊喺工地入面發現咗呢個墓葬同骨灰甇，喺2012年重將佢嘅骨灰甇放埋咗喺佢嘅墓葬度。

## 同佢有關嘅文
* 中山大學附屬腫瘤醫院

## 註

類:廣州嘅墳場
廣州香格里拉大酒店

（）係中國廣東省廣州市嘅一間豪華嘅五星級賓館。喺海珠區琶洲嘅會展東路1號，隔籬冇幾遠就係廣州國際會議展覽中心。呢間酒店既係香格里拉酒店管理集團喺中國入面搞嘅第21間酒店，又係全球入面嘅第50間酒店，甚至係全廣州入面最高嘅酒店。

## 設計、逳手同落成時間
呢間大廈係由喺2007年3月26號正式開張。

## 性質
*高度：150米
*樓層：39層樓（地上37層樓，地下2層樓）
*佔地面積：53093m²
*建築面積：123000m²

## 酒店嘅設施
廣州香格里拉大酒店入面有795間客房，200幾座大嘅宴會廳、500幾間細嘅宴會廳、120間報告廳。而酒店入面重整咗好多種康樂設施，包括室內外游水池、健身中心、慢跑道等。重有嘅係，呢間酒店重整咗停車場、商務中心、購物商場、銀行同埋票務中心等其它嘅設施。

## 附近嘅交通
*巴士：
*:新港東路站、會展東站
*地鐵：
*:：琶洲站
*有軌電車：
*:海珠有軌電車：會展東站

## 出面網頁
* 广州香格里拉大酒店网站

## 攷
* 广州香格里拉大酒店 脚印网
* 广州香格里拉大酒店 广东省建筑设计研究院
安達盧西亞

**安達盧西亞**（）係西班牙其中一個自治區，亦係最南面嘅自治區，首府西維爾。

安達盧西亞有8個省：西維爾省、格蘭納達省、哥多華省、加的斯省、馬拉加省、維爾華省、哈恩省同阿爾梅里亞省。
西維爾省

**西維爾省**（）係西班牙安達盧西亞西南面一個省，首府西維爾。成個省面積14,042平方公里，住咗192萬人。
廣州東亞大酒店

（）係中國廣東省廣州市嘅一間三星級賓館。喺越秀區長堤大馬路320號。呢間嘢嘅豪華裝修風格喺成個廣東省、港澳地區、東南亞入面都幾出名吓。甚至佢喺中華人民共和國嘅光榮革命史入面，佢算係最巴閉嘅一間喇。因為佢係廣州解放嗰陣升起第一嚿五星紅旗嘅地方。

## 設計、逳手同落成時間
呢間大酒店喺1914年起好，到咗2003年又重新搞過吓裝修。

## 性質
*高度：26米
*樓層：8層樓

## 酒店嘅設施
東亞大酒店入面有110間客房、1間餐廳同埋一間中型多功能會議廳、商務中心。酒店重整咗康體中心、商場、美容䤵髮廳同桑拿等配套設施響度。喺呢間酒店嘅7樓，又有過「不夜天」嘅名。

## 所謂「第一嚿五星紅旗嘅地方」
喺1949年10月14號晚黑，由於中華人民共和國解放軍殺到廣州，蕭響三等地下黨員同酒店嘅同樂會會員一齊諗吓搵嚿紅色嘅新布同金色嘅爛布嚟按返蕭響三嘅愛人——黎秀瓊喺香港寄嚟嘅《大公報》話嘅中華人民共和國國旗——五星紅旗，嗰時同樂會嘅會員馬明就負責剪同車好成z隻國旗，之後啲工人就開始一齊合作，搞好成隻五星紅旗出嚟。而國旗喺1949年10月15號朝早就喺呢間酒店嘅三樓窗口度升起咗廣州解放嘅第一面五星紅旗。

## 附近嘅交通
*巴士：
*:長堤大馬路站
*地鐵：
*:：一德路站

## 出面網頁
* 广州东亚大酒店网站

## 攷
* 广州第一面五星红旗从这里升起
* 广州民间金融街（长堤）文化城市记忆
* 广州第一面五星红旗升起的地方
* 广州升起第一面五星红旗的经过
* 第一面五星红旗
宋站

**宋站**（）係位於中國黑龍江綏化肇東宋站鎮嘅火車站，屬濱洲鐵路，由哈爾濱鐵路局大慶車務段管理。呢個站離哈爾濱站有96公里，而離滿洲里站重有839公里，係個四等站，乘客可以上落，喺1900年起好啟用。
 
宋站係中國站名最短嘅鐵路站，成個中國得呢個站用一隻字安名。車站嘅名源自呢度起站時，有個包工頭姓宋，於是就噉起名，而當地嘅宋站鎮就從站名度安名嘅。

## 站嘅利用
現時未有列車係以宋站做起始站或者終點站，但係有唔少嘅路線列車係以宋站去做中途站嘅。當中嘅列車係會以哈爾濱站、哈爾濱東站、哈爾濱西站、齊齊哈爾站、大慶西站、立志站、嫩江站等去做終點站。

## 攷


類:黑龍江鐵路站
煙墩路

**煙墩路**（）係中國廣東省廣州市入面嘅一條馬路，喺保安前街嗰邊開始，一直向西去到廟前直街同恤孤院路嘅交界嗰邊。

## 概要
全長250米，闊8米，2車道，凈係可以從東向西行。

## 名
呢條馬路係因為之前呢度有個山仔嗌「煙墩崗」先至改咗噉嘅名。喺未到1900年嗰陣，廣州市區嘅東山嗰頭（尤其係大東門以東1.5公里以外嘅位）都係啲山卡剌嘅地區。甚至重出現咗幾座山仔響度。而呢啲山仔就包括咗煙墩崗。嗰時呢個崗嘅周圍都係啲田、菜地同山塘，幾乎冇乜人噉。嗰度之前就係寺右鄉同埋山河鄉。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* 保安前街
* 培正路
* 廟前直街、恤孤院路

## 攷
* 【广州名片·休闲地标系列】 第048期 烟墩路 洋楼林立，数不尽归侨往事 廣州圖書館

* 寻觅广州｜烟墩路，东山烽火台之岗道 路名考據
燕嶺路

**燕嶺路**可以係：

*燕嶺路 (廣州)：喺廣東省廣州市天河區。
*燕嶺路 (東莞)：喺廣東省東莞市茶山鎮。
*燕嶺路 (青島)：喺廣東省青島市嶗山區。
保安前街

**保安前街**（）係中國廣東省廣州市入面嘅一條馬路，喺達道路嘅寺右新馬路口嗰邊開始，一直向西去到煙墩路嗰邊。

## 概要
全長350米，闊8米，2車道，凈係可以從東向西行。

## 名
呢條馬路係因為之前呢度開咗間中西保安局先至改咗噉嘅名。喺1914年，嗰時寺貝通津啲居民、歸僑工程師江順德嘅仔俾賊佬綁架咗，結果成個東山都有人知，搞到好多人都心驚驚，所以當地中外人士就出錢嚟搞間中西保安局出嚟維持治安秩序。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* **[[達道路 (廣州)|達道路]]**、**[[寺右新馬路]]**
* 煙墩路

## 攷
東山大街

**東山大街**（）係中國廣東省廣州市入面嘅一條馬路，喺東華東路同龜崗大馬路嘅交界嗰邊開始，一直向南去到新河浦路嗰邊。

## 概要
全長78米，闊7米，雙向2車道。

## 經過嘅道路
呢度啲路嘅順序係從東去到西嚟排嘅，其中**加粗**咗嘅字係主幹道：
* 東華東路、龜崗大馬路
* 新河浦路
培正路

**培正路**可以係：

*培正路 (廣州)：喺廣東省廣州市越秀區。
*培正路 (佛山)：喺廣東省佛山市南海區。
仁－奴居斯特－多明匿愛加

**仁－奴居斯特－多明匿愛加**（，；），又叫**安格爾**，係法國新古典主義畫派畫家，同浪漫主義打對臺，代表作包括《泉源》（*La Source*）、《土耳其浴》（*Le Bain Turc*）。

## 註
希羅多德

**希羅多德**（；；）係古希臘史學家、作家，寫咗西方頭一本史書《史》（*Ἱστορίαι*）。

類:史學家
白飯魚

**白飯魚**（***Salanx chinensis***）係銀魚嘅一種。廣東人鍾意用佢送飯食，所以叫白飯魚。

唔少人將文昌魚當錯係白飯魚。
燕嶺路 (廣州)

**燕嶺路**（）係中國廣東省廣州市入面嘅一條主幹道，喺興華路同禺東西路嘅交界嗰邊開始，一直向東北去到廣汕公路、元崗橫路同長興路嘅交界嗰邊。

## 概要
全長2.7公里，闊大概36米，雙向6車道。

## 名
呢條馬路用咗燕子做名。

## 經過嘅道路
呢度啲路嘅順序係從西南去到東北嚟排嘅，其中**加粗**咗嘅字係主幹道：
***[[禺東西路]]**、**[[興華路 (廣州)|興華路]]**
*粵墾路
*燕塘路
***[[瀋海高速]]**
*長福路
*元崗路
***[[元崗路|元崗橫路]]**、長興路、**[[廣汕公路]]**

## 攷
*广州路名研究（2）：广州现有路名分类 360个人图书馆
埃及妖后

**埃及妖后**，正式稱號**克里奧帕特拉七世**（希臘文：**Κλεοπάτρα Φιλοπάτωρ**，）係古埃及托勒密王朝最尾一位法老王，佢死後無耐古埃及就畀羅馬帝國吞併咗。
愛倫坡

**愛倫坡**（，）係美國浪漫主義作家，愛倫坡嘅爺爺響公元一七五零年由美國移民美國，所以喺愛爾蘭裔美國人. 愛倫坡主要寫懸疑同驚悚小說，代表作包括《莫爾格街兇殺案》（*The Murders in the Rue Morgue*）、《瑪麗羅傑奇案》（*The Mystery of Marie Rogêt*）。
類:美國小說家
莎蓮娜高美絲

**莎蓮娜高美絲**（，）係美國藝人，2007年開始有份拍迪士尼頻道劇集《少年魔法師》（*Wizards of Waverly Place*）而開始出名，之後重做埋歌手出唱碟，亦有參演電影。

## 出面網頁

*
*
*
*
*
艾薇兒

**艾薇兒·拉維尼**（；(；；），係法裔加拿大籍女歌手同作曲人，喺加拿大安大略州啤路維路出世。2002年正式出道，喺世界各地都受歡迎，已經賣咗超過三千萬張專輯。

佢15歲嗰陣曾經同Shania Twain同台演出；到16歲，佢更同Arista Records簽咗一份價值200萬美金嘅兩張唱片合約。佢嘅首張錄音室專輯《展翅高飛》喺2002年發行，專輯展現咗「龐克滑板族」嘅形象，由於佢係音樂產業中嘅成就同影響，評論家出版物成日稱佢做「流行龐克公主」。阿夫里爾為女性導向、龐克影響嘅流行音樂發展鋪平咗道路，就因為咁被認為係推動流行龐克音樂發展嘅關鍵人物。從佢嘅第一張專輯開始，阿夫里爾係全世界入面已經售出咗超過4,400萬張專輯同5,000萬首單曲，佢係當今歷史上繼Celine Dion同Shania Twain之後第三暢銷嘅加拿大女歌手。

## 出面網頁
濱綏鐵路

}

|}
|}
**濱綏鐵路**（綏讀需，），又嗌**濱綏綫**（），係從中國黑龍江哈爾濱嘅哈爾濱站到綏芬河嘅綏芬河站嘅國有鐵路綫，全長548公里，屬哈爾濱鐵路局管轄，其中包埋一面坡在內嘅東段屬牡丹江分局，其餘屬哈爾濱分局。個名度，濱指哈爾**濱**，綏指**綏**芬河。

濱綏鐵路舊時係開通做東清鐵路嘅東段，曾經同濱洲鐵路一齊成爲西伯利亞鐵路嘅一部分，一路通去俄國海參崴。而家佢係條國際鐵路，從哈爾濱出發，到綏芬河，然後坐國際列車檻過中俄國界，接去西伯利亞鐵路，可以去到俄羅斯嘅海參崴站、伯力站。

## 線路資訊
*區間同距離：哈爾濱站～綏芬河站 548 km
*站數：63個（包含兩端車站）
*軌道間隔：1435 mm（標準軌）
*複線區間：全線
*最細曲率半徑：320 m

## 史
光緒二十三年（1897年）8月28號，濱綏鐵路從而家東寧縣鋪起，光緒二十四年（1898年）6月9號，哈爾濱同雙城子兩地相向施工。鋪設時條鐵軌係闊軌（軌距1524毫米），即係俄國鐵軌。鋪鐵路時因爲佔咗大批土地，所以啲農民好抵制，不斷去騷擾施工。光緒二十六年（1900年）三月到十月期間，因爲義和拳動亂，破壞咗鐵路，工程中斷，之後復工。光緒二十七年（1901年）濱綏鐵路全綫通車，2月時接軌，11月14號開始臨時營運。光緒二十九年（1903年）7月14號，東清鐵路全綫通車。

滿洲國時期，康德二年（1935年）三月，滿洲國使錢從蘇聯度買低成條北滿鐵路，亦即購入晒成條東清鐵路。康德三年（1936年）6月17號，闊軌改裝做標準軌（軌距1435毫米）。康德六年（1939年）開始，營運呢條鐵路嘅公司南滿洲鐵道將東門站到一面坡站之間嘅鐵路複綫化，兼改用40型鋼軌，提高咗通過能力，直到1942年完工。而期間，1940年開始整開道繞行綫。由於高嶺子站附近一帶係虎峰嶺，俄國整呢條鐵路時技術唔得，開唔到隧道，浄係靠盤山，而呢段路山高路險，鐵軌嘅坡度、曲綫設計去到極限，上坡時要雙機、甚至三機牽引，所以效益差、易出事，號稱「鬼門關」，滿鐵接手後諗住開隧道穿過虎峰嶺。1937年7月杜草隧道開工，1940年春季喐手做繞行綫，1942年7月31號隧道完工，條繞行綫同時開通，呢條繞行綫稱爲「魚池線」，從亞布力開始，穿山到治山，長47.2公里，係貨運列車行嘅綫；而原先條綫稱爲「高嶺子線」，係客運、零擔列車行嘅綫，上坡時重係要多臺機牽引。

1945年8月，蘇聯紅軍佔領東北，又將鐵路由標準軌改成闊軌。1946年4月，東北民主聯軍截停咗改軌，恢復返標準軌；呢年，東北行政委員會決定將香坊到亞布力之間鐵軌由複綫改成單綫，拆低嘅鐵軌攞去恢復東北其他嘅鐵路。

1958年開始恢復返哈爾濱到牡丹江之間嘅複綫，到1988年底完成。喺全線複線化改造前，條鐵路只有從哈爾濱到牡丹江、以及代馬溝到穆棱呢兩段係複綫，其餘都係單綫。爲咗擴大鐵路運能，亦整過杜草隧道。原先嘅杜草隧道長3849公里，1949年之前係中國最長嘅鐵路隧道，到1961年4月，開工整上行隧道，不過第年停咗，直到1975年5月1號重新開工，1978年底整完，整完後長3900公里，係濱綏鐵路最長嘅隧道；而下行隧道喺1985年9月開整，1988年12月21號整掂。同時從1950年代開始到1990年，將成條鐵路嘅鋼軌換成50型。1993年8月1號，高嶺子綫停運，所有列車都運魚池綫（開道繞行綫）行，1996年高嶺子綫嘅鐵軌拆曬，啲站都廢咗。2004年，中國鐵路第五次提速，當年8月舍利屯站、白帽子站停用。2006年，鐵道部同黑龍江省發佈嘅十一五規劃入邊，濱綏鐵路牡丹江到綏芬河段嘅擴能改造納入到國家規劃，計劃縮短路程49公里，兼且複綫化、電氣化。

2010年7月，條鐵路嘅牡丹江到綏芬河段開始搞電氣化工程，到2015年12月28號，牡綏段嘅電氣化完工，係中國第一條喺高寒地區嘅丘陵地帶建設嘅電氣化鐵路；2016年4月，淨低路段嘅電氣化工程開工，2018年12月27號，哈牡段嘅電氣化完成，開嘅頭班車係K7196次列車。而家成條濱綏鐵路全線電氣化、複線化。

## 連接鐵路、森鐵支綫

濱綏鐵路除咗同其他鐵路有交集外，佢本身亦有啲支綫、森林鐵路。當年俄國喺中國東北除咗有築路權，重有伐木權、鋪運木材嘅鐵路權。從1906年起，俄國人先後喺尚志、一面坡、葦河、九江泡、亞布力向外鋪咗五條森林鐵路支綫，夾埋146公里長。另外喺石頭河子、蜜蜂、亞布力到臭松溝呢啲地方整咗支綫。而家葦河森鐵係保存最好嘅綫路，總長193公里。不過2003年時爲咗保護生態，唔畀伐木，所以拆咗葦河森鐵，而家留返唔到八公里長嘅路段愛來旅遊開發。

*哈爾濱站：濱洲鐵路、濱北鐵路、哈大鐵路（京哈鐵路）、拉濱鐵路
*蜜蜂站：蜜蜂支綫
*尚志站：尚志森林鐵路
*一面坡站：一面坡森林鐵路
*九江泡站：九江泡森林鐵路
*：、葦河森林鐵路
*新興站：魚池鐵路（開道繞行綫）
*石頭河子站：石頭河子支綫
*亞布力站：亞布力森林鐵路（樓山、錦山林場、曙光林場、寶興林場）、臭松溝支綫
*：火龍溝鐵路
*牡丹江站：牡佳鐵路、牡圖鐵路、
*：城鷄鐵路
*綏陽站：綏東鐵路
*綏芬河站：西伯利亞鐵路

## 目前營運
而家哈爾濱同綏芬河之間每日有三對列車來往，其中最快要九個鐘，最慢要行十粒鐘，所以除咗硬座，重有軟硬臥鋪。

## 站一覽

## 註

## 攷

## 睇埋
*東清鐵路
*301國道

類:中國鐵路
類:黑龍江交通
類:哈爾濱交通
2014年度勁歌金曲得獎名單

**《2014年度勁歌金曲頒獎典禮》**於2015年1月18號夜晚9點喺將軍澳電視廣播城一號錄影廠舉行，由鄭裕玲、崔建邦、林盛斌擔任司儀。

## 歌曲獎項
### 勁歌金曲獎

### 最佳原創歌曲獎
***無名氏 - [[鄭俊弘]]**

### 最佳改編歌曲獎
***星語心願 - [[泳兒|泳　兒]]**

### 最佳跳舞歌曲獎
***金獎：SS14 - [[鍾舒漫]]、[[鍾舒祺]]**
*銀獎：千色 - 王梓軒
*銅獎：Your Love - 羅孝勇

## 歌手獎項
### 最佳樂隊組合獎
***金獎：[[C AllStar]]**
** 上榜歌曲：**時日如飛**、家書、**SuperStar**
** 演繹歌曲：**時日如飛**
*銀獎：小塵埃
** 上榜歌曲：**我愛京達卡**
*銅獎：BOP天堂鳥
** 上榜歌曲：Hey A
** 派台歌曲：What You Want、飛翔

### 傑出表現獎
***金獎：[[許廷鏗]]**
** 上榜歌曲：**時光**、**登對**、**護航**、**We Are The Only One**、**福氣**、枷鎖
** 演繹歌曲：如你是我
*銀獎：林奕匡
** 上榜歌曲：Goodman、高山低谷
*銅獎：狄易達
** 上榜歌曲：好情人

## 新人獎項
### 最受歡迎新人獎
***金獎：[[鄭俊弘]]**
** 上榜歌曲：**無名氏**、**We Are The Only One**、**熊貓**、點火
** 演繹歌曲：投降吧
*銀獎：林師傑
** 上榜歌曲：小木偶的話、**We Are The Only One**
*銅獎：何雁詩
** 上榜歌曲：淚如鐵、綿羊仔、**We Are The Only One**、I Don't Care

## 三大年度獎項
### 最受歡迎女歌星
***[[容祖兒]]**
** 上榜歌曲：**布穀鳥大反擊**、愛情也有生命、讓我們走下去、**天然呆**
** 演繹歌曲：樂觀

### 最受歡迎男歌星
***[[張敬軒]]**
** 上榜歌曲：**青春常駐**、**最卑微的願望**
** 演繹歌曲：**青春常駐**
** 最後三強：張敬軒、許廷鏗、C AllStar

### 勁歌金曲金獎
***越難越愛 - [[吳若希]]**

## 榮譽大獎
### 最受歡迎歌手十年大獎
***[[容祖兒]]**